text:
Estadonan Uni di Merka
Estadonan Uni di Merka ta un país ku ta keda na kontinente Nort Amérika. E nòmber ofisial di e país ta United States of America. E kapitál di Merka ta Washington D.C.. E siudat mas grandi di Merka ta New York City. E pais ta situá kasi kompleto den Nort Amerika, kaminda su kwarenti ocho estadonan kontinuoso anto Washington D.C ta keda, entre e Oceano Atlantiko anto e Oceano Pasífiko, e ta grèns na Canada na parti nòrt i Mexico na parti suit. E estado di Alaska ta den e huki nòrt-wèst di e kontinente, ku Canada na parti oost anto Rusia na parti wèst over di e Straat van Bering. E estado di Hawaii ta un arkipielago mei-mei di Oceano Pasífiko. E pais tambe ta posesá varios teritorio den Caribe anto Oceano Pasífiko.
Na 9.83 mion km2 anto ku 310 mion hende, Estadonan Uni di Merka ta e di tres of di kwater pais mas grandi anto e di tres na area anto poblashon huntu. E ta un di e paisnan mas diversifika i multikultural, ku ta e produkto di immigrashon na gran escala for di hopi otro pais. E ekonomia di E.U. ta e ekonomia nashonal mas grandi na mundu, ku un GDP estima di $14.3 tríon.
Indigeno di origen Aziatiko a habitá lokual ku aworaki ta e vasteland du Estadonan Uni di Merka pa miles di aña. E poblashon nativo merikano aki a wordu redusi dor di malesanan e gueranan despues di kontakto oropeo. Estadonan Uni a wordu formá dor di diestres kolonianan Britaniko ku tabata keda na e kosta atlantik. Riba 4 di Juli, 1776, nan a traha e Deklarashon di Independensia, ku a proklama nan derecho di determinashon anto nan establesementu di un union köpera. E estadonan rebelioso a bati e Emperio Britaniko den e Revoloshon Merikano, e prome guera kolonial di independensia ku tabatatin sukses. E konstitushon di awendia a wordu adopta na 17 di september 1787; su ratifikashon e siguiente aña a traha e Estadonan Uni den un republika ku un gobiernu fuerte sentral. E billeta di derechonan (Bill of Rights), komprimí di dies ammandamentonan konstitushonal garantiendo hopi derechonan fundamental anto libertadnan, a wordu ratifika na 1791.
Den e siglo 19, Estadonan Uni a haña tereno di Fransia, Spaña, Reino Uni, Rusia anto a anexa e republika di Texas i e republika di Hawaii. Disputanan entre e parti sur agrikultural i e parti nort industrial over di estadonan su mes derechonan anto e expanshon di e institushon di Sklabitut a proboka e Guera sivil Merikano di e añanan 1860'. E parti nort a gana anto a preveni un split permanente di e pais anto a kaba ku sklabitut legal na E.U.. Pa di e añanan 1870', e ekonomia nashonal tabata esun mas grandi na mundu. E guera Spaño-Merikano anto e Prome Guera Mundial a konfrimá e pais su status manera un poder militar. E la emergi for di e Di Dos Guera Mundial manera e prome pais ku Arma Nuklear anto un miembro permanente di Nashonan Uni su konsul di seguridat. E final di e Guera Friu anto e disulushon di e Union Sovietiko a laga Estadonan Uni komo e uniko superpoder keda na mundu. E pais ta akunta pa 40% di mundu su gastamentu militar anto ta e lider ekonomikamente, politikamente anto kulturalmente di mundu.
Etmologia[editá | editá fuente]
Na 1507, kartografo Aleman Martin Waldseemüller a produsi un mapa di mundu kaminda riba dje e la yama e ternan di e hemisferio west "America" na e explorado i kartografo italiano Amerigo Vespucci. E kolonianan formal di Gran Bretania a husa e nomber ei prome riba e deklarashon di independiensia. E nomber Merka ta un forma kortiko di e nomber ei.
Geografia, klima, anto medio ambiente[editá | editá fuente]
E area terrestral di e Estadonan kontinuoso ta aproksimadamente 770 míon hektare. Alaska, separa for di e resto di e pais dor di Canada, ta e estado mas grandi di e pais ku 150 míon hectares. Hawaii, okupando un arkipielago den e Pasifiko Sentral zuid-west di Nort Amerika, tin un tiki mas ku 1.6 míon hektare. E Estadonan Uni ta e di tres of di kwater pais na mundu. Kedando patras di Rusia i Canada anto djis abou of ariba di China. E variashon ta keda den e disputashon di area ku china tin ku India.
E plano kostal riba e kosta atlantiko ta bira mondinan anto serunan plat riba Piedmont. E serunan di Appalachen ta dividi e kosta ost for di e Lagonan Grandi anto e planonan plat di mei-mei di e pais. E riu di Mississippi, ta e riu di kwater mas grandu na mundu anto ta kore di nort pa suit na parti mei-mei di e pais. E parti plat, fertil di e Planonan Grandi ta sigui bai west te ora e yega un terra hatu parti west. E Rocky Mountiansnan, na e parti west di e planonan grandi a ekstende nort pa suit dor di e pais yegando altitudnan di 4.300 meter na Colorado. Mas west tin e Great Basin anto e desiertonan di Mojave. E serunan di Sierra Nevada anto e Cascade ta kora kantu di e kosta west pasifiko di e pais. Na 6,194 meter di haltuea, Alaska su Mount McKinley ta e seru di mas haltu den e pais anto na Nort Amerika. Volkannan ta komun ront Alaska su arkipielgo di Aleksander anto Islanan Aleutia, anto Hawaii ta konsisti di islanan volkanti. E supervolkano bou di Yellowstone National Park den e rockiesnan ta e pais su volkan mas grandi
E Estadonan Uni di Merka, ku su grandura anto variedat geografiko, ta inklui mayoria di e klimanan nu mundu. Na parti oost di e di 100 meridian. e klima ta kambia di kontinental humedo na parti nort te ku suptropikal humedo na parti ost. E punto di mas ost di Florida ta tropikal, Hawaii tambe. E planonan ta semi-arido. Anto hopi di e serunan na parti west tin un klima alpino. E klima ta arido den e Basin grandi, desierto den e zuid-west, mediteranio den e kosta di California, anto oseanikto den Oregon i e estado di Washington anto parti sur di Alaska. E kostanan riba e Golfo di Mexico ta haña varios orkan kada aña. Anto e parti west mei-mei ta haña hopi Warwaru
E ekoligia di e E.U. ta kosidera "megadiverso" ongeveer 17.000 espesie di mata ta okuri den e pais anto 1.800 espesie di matanan ku ta saka flor por wordu haña na Hawaii. E Estadonan Uni ta e kas i mas ku 400 zògdier, 750 para anto 500 reptilo anto afibio. Estadonan Uni tin mas ku 400 mammal, 750 para, anto 500 reptilo i espesie amphibiko. Mas of menos 91.000 espesie di insekto a wordu diskribi den e pais. E akto di espesienan na peliger di ekstinshon di 1973 a proteha espesienan na piliger di ekstinshon i nan habitatnan, ku ta wordu monotoria dor di e gobiernu. Tin sinkuenti ocho parke nashonal anto hopi mas parkenan, mondinan anto areanan di boske federalmente maneha. Tur huntu e gobiernu tin 28.8% di e area di e pais. Mayoria di esaki ta area proteha, anto un par di dje a wordu kumpra pa drilmentu di zeta, minamentu di gas, i kapmentu di palu; 2.4% ta pa uso militar.
Historia[editá | editá fuente]
Nativo Merikanonan anto kontakto Oropeo[editá | editá fuente]
E hendenan indigeno di e terra figo, inkluiendo nativonan di Alaska, a kere di a imigra for di Asia, entre 12,000 i 40,000 aña pasa. Un par di nan manera e kultura di Mississippi prome ku Columbus tabata tin un kultura hopi avansa anto a kuminda ku agrikultura, architektura anto sosiedatnan abase di status. Depues ku Oropeonan a kuminsa biba riba e kontinente hopi míones di nativo merikanonan a muri dor di epidemikonan di malesanan importa for di oropa.
Na 1492, eksporado genoes Christopher Columbus, bou di kontrakto di e korona spaño, a yega vario isla den Karibe trahando e prome kontakto ku e hendenan indigeno. Na 2 di april, 1513, konkistado spaño Juan Ponce de León a bini riba un luga ku e la yama "La Florida" e prome yegada dokumenta di oropeonan riba loke lo bai bira e Estadonan Uni. E spañonan a traha suidat den e regio ku a wordu sigui dor di esunnan di awendia. Komersionan di lana Frases a establese un post yamá Nobo Fransia ront di e Lagonan Grandi; Fransia a bini pa tin mayoria di e kontinente su interior komo kolonia ta na e parti abou di e Golfo di Mexico. E prome bibiend ingles tabata e kolonia di Virginia na Jamestown na 1607 anto e kolonia di Plymouth di e pilgrimonan. E chartermentu di e kolonia di Massachusetts Bay a soru pa hopi migrashon; pa 1634 e kolonia di New England a wordu habita dor di mas ku 10,000 Purita. Entre lat 1610 anto e revolushon merikano mas of menos 50,000 konvikto a wordu hiba na Inglaterra su kolonianan merikano. Kuminsamentu di 1614 e Hulandesnan a kuminsa un kolonia banda di e riu di Hudson, inkluiendo e suidat di Nieuw Amsterdam riba e isla di Manhattan.
Na 1674, e hulandesnan a sali for di nan kolonianan merikano anto a bende ku Inglatera; e provensia di Nieuw Nederland a kambia nomber bira New York. Hopi immigrantenan nobo, espesialmente na parti suit, tabata sirbido di e kolonisadonan di virginia. Ront di e kambiamentu di e siglo 18 esklabonan afrikano a bira e rekurso primera di labor forsá. Ku e divishon di Carolina den 1729 anto e kolonisashon di Georgia, e diestres kolonianan ku lo bira e Estadonan Uni a wordu establese. Tur tabata tin un gobiernu lokal ku elekshonan habri pa mayoria homber liber, ku un devosho kresiendo pa e derechonan di ingles. Tur a legalisa e komersio di esklavo afrikano. Ku cifranan di nansementu haltu anto sifranan di morto abou, i hopi migrashon e kolonianan a krese rapidamente. E movementu revival di Christianismo di e añanan 1730 te ku 1740 tambe konosi komo e Lantamentu Grandi a kuminsa interes den religion anto libertad di religion. Na e guera franses-indjan, e forsa Britaniko a kaptura Canada for di e Franses nan pero e poblashon franses a keda isola for di e kolonianan sur. Ekskluiendo e Nativo Merikanonan, ku tabata wordu mové, e diestres kolonianan tabata tin un poblashon di 2.6 míon hende na 1770, mas of menos tersera esun di Inglatera; kasi un di kada sinku merikanonan tabata katibunan kolo skur. Toch subjekto na belasting Britaniko, e kolonialistanan no tabata tin representashon di e Parlamento di Gran Britania.
Independiensia i expanshon[editá | editá fuente]
Tenshon entre kolonialistanan merikano anto e Inglesnan den e periodo di revolushon di e añanan 1760 anto 1770 trempan a yega na e guera di revolushon merikano, bringa pa 1775 te ku 1781. Na 4 di Juni 1775, e Congreso Kontinental, trahando na Philadelphia, a establese un Leger Kontinental bou di e kommando di George Washington. Proklamando ku "tur homber a wordu traha igual ("all men are created equal") anto a wordu duná sierto derechonan, e congreso a adopta e Deklarashon di independiensia, skibi dor di primeramente Thomas Jefferson, riba 4 di Juli 1776. Riba e dia ei Merka aworaki ta selebra su dia di independiensia. Na 1777, e artikulonan di e confederashon a establese un gobiernu federal swak ku a opera te ku 1789.
Despues ku nan a gana kontra Gran Bretania e forsa merikano a yuda e fransesnan, Gran Bretania a rekonose e independiensia di e E.U. anto e estado su soviernidat riba teritorio merikano parti west di e riu di Mississippi. E konvenshon konstitushonal a wordu organisa na 1787 dor di esunnan ku tabata ke establese un gobiernu nashonal fuerte, ku e poder di parti belasting. E konstitushon di Estadonan Uni a wordu ratifika na 1788, anto e republika nobo su prome senato i las di representativo anto presidente -George Washington—a tuma ofisina na 1789. E billeta di derecho, prohibiendo restrikshon federal di libertat personal anto garantizando un rango di protekshon legal, a wordu adopta na 1791.
Attitudnan kontra sklabitut tabata kambiando; e konstitushon tabata proteha i komersio di katibunan afrikano solamente te ku 1808. E estadonan parti nort a abolisa sklabitut entre 1780 i 1804, lagando e estadonan di sklabitut na parti suit komo defendedornan di e "institushon pekuliar" ei. E di dos Lantashon Grandi, kuminsando ront di 1800, a hasi evangelismo un forsa grandi tras di e reformanan social, inkluiendo abolishonismo.
Amerikanonan' su gana di expandi bai parti west a wordu kuminsa den un serie largu di guera kontra indjan. E kumpramentu di Louisiana un teritorio franses di klaim di presidente Thomas Jefferson na 1803 a krese e nashon su grandura ku dos biaha. E guera di 1812, deklara kontra Britania over di varios problemanan anto a keda na un empata, a fortifika nashonalismo merikano. Un serie di inkurshon militar na Florida a pone Spaña sede su teritorio di Florida anto otronan ront di e Golfo di Mexico na Merka na 1819. E Kaminda di Lagrima den e añanan di 1830 a examplifika e removeshon di indjannan ku a kita hopi nativonan for di nan tera. E Estadonan Uni a aneksa e Republika di Texas na 1845. E konsepto di destino di manifestashon a wordu popularisa na e tempu aki. E tratado di Oregon ku Britania a laga Merka kontrola mayoria di e parti nort-west di pais. E viktoria merikano over di Mexico a resulta den e seseshon di California i mayoria di a parti zuidwest di e pais na 1848. E Race di Oro na California di 1848–49 a kousa hopi migrashon bai parti west. Rails nobo pa trein a hasi transportashon hopi mas fasil anto a hasi e konfliktonan di e merikanonan nativo piho. Den e siguiente mei- siglo, mas ku 40 míon Bison Merikano of buffel a wordu mata pa nan kuerunan i karni anto pa hasi e plamashon di e systema di railsnan mas fasil. E perdida di e buffelnan, e kuminda primario di e nativo merikanonan, tabata un sla duru pa hopi di e kultura nativonan.
Guera Sivil i Industrialisashon[editá | editá fuente]
Tenshonnan entre e estadonan ku tabata tin sklabitud i esunnan liber tabata aumenta dor di argumentonan over di e relashon entre e gobieno di nivel federal i nashonal, i tambe ku konfliktonan violento over di e kresementu di sklabitun den e estadonan nobo. Abraham Lincoln, kantidate di e partido anti-sklabitud Republikando, a wordu elekta na 1860. Prome ku e la tuma ofisina, siete estado di sklabitud a dekklara nan sesshon for di e Estadonan Uni anto a establese e Estadonan Konfedera di Merka. Ku e atake di e konfederadonan riba Fort Sumter, e guera sivil a kuminsa anto kuater estado di sklabitud a djoin e Konfederadonan. Lincoln su proklamashon di emancipashon na 1863 a deklara esklabonan den e Konfederidat pa ta liber. Siguindo e viktoria di e Union na 1865, tres amandamentu nobo den e konstitushon a sigura libertad pa kasi un mìon Afro-Merikanonan ku tabata esklavo, e di dieskuater amandamentu anto a hasi nan siudadero, anto e di diessinku a duna nan derecho di vota.
Despues di e assasinashon di Lincoln rekonstrukshon radikal di e republikanonan tabata tin komo meta pa reintegra i rekunstrui e estadonan suit anto ensigura e libertad di e ex-katibunan. e resolushon di e elekshon presidenshal di 1876 dor di e kompromiso di 1877 a kaba ku e rekonstrukshon; e leinan di Jim Crow a segraga hopi Afro-merikanonan. Den e parti nort, urbanisashon anto e influxo grandi di immigrantenan for di sur Oropa anto ost Oropa a hasi e pais su industrialisashon mas lihe. E ola di immigrashon, durando te ku 1929, a duna hopi labor barata anto a transforma kultura merikano. Kresementu den infrastuktura nashonal a kousa kresementu ekonomika. E kumpramentu di Alaska na 1867 di Rusia a kompleta e pais su ekspanshon riba e kontinente merikano. E masacre di Wounded Knee na 1890 tabata e delaster konflikto arma grandi kontra e indjannan nativo. Na 1893, e monarkia indigeno di e reino pasifiko di Hawaii a wordu kibra dor di un coupe d' etait dirigi pa residentenan merikano; e gobiernu merikano a aneksa e arkipielaho na 1898. Viktoria den e guera spaño merikano den e mesun aña a demonstra ku e Estadonan Uni tabata un poder grandi anto a kousa e aneksashon di Puerto Rico, Guam anto Filipinas. E filipinanan a haña independiensia anto mei siglo despues Puerto Rico i Guam a keda teritorionan Merikano.
Prome Guera Mundial, Gran depreshon i Di Dos Guera Mundial[editá | editá fuente]
Na e kuminsamentu di e Prome Guera Mundial na 1914, e Estadonan Uni a keda neutral. Mayoria merikanonan a sympatisa ku e ingles i fransesnan, toch hopi a oppone intervenshon. Na 1917, Merka a djoin e alliandonan, yudando pa kambia e poder kontra di e Podernan Sentral. Despues di e guera e senato no a ratifika e Tratado di Versailles di 1919, ku a establese e luega di nashonnan. E pais a pirsigui e polisia di unilateralismo, kasi pa yega isolashonismo. Na 1920 e movementu di derechonan femenino, a gana un di diesnuebe amandamentu dunando derechonan na e sufrimentu femenino. E prosperidat di e añanan 1920 a kaba den e Crash di Wall Street di 1929 ku a kuminsa ku e depreshon grandi. Despues di su elekshon n 1932, Franklin D. Roosevelt a responde ku e nobo deal, un rango di posibilidat kresiendo e intervenshon di gobiernu den e ekonomia. E Dust Bowl di mei-mei di e añanan di 1930 a impobrsa mayoria di e kommunidatnan agrikultural anto a kuminsa un nobo ola di migrashon bai parti west.
E Estadonan Uni a keda effektivamentu nuetral durante e Di Dos Guera Mundial su prome parti durante e invashon di Polonia dor di Alemania Nazi na september 1939. Pero a kuminsa duna e Aliadonan material na Mart di 1941 dor di e programa di lend-lease. Na 7 di desember, 1941, e emperio hapones a hasi un atake sorpresa riba Pearl Harbour, esei a kousa ku E.U. a djoin e alliadonan kontra e podernan di axis i kuminsa sera merikanonan ku nashonalidat Hapones. Partisipashon den e guera a kuminsa investonan di kapital anto kapasidat industrial. Entre e mayor kombatantenan, e E.U. tabata e uniko pais ku a bira mas riku luga di mas pober dor di e guera. Konferensianan na Bretton Woods anto Yalta a traha un systema nobo di organisashonan Internashonal ku a pone e Estadonan Uni anto e Union Sovietiko na e sentro di mundu. Ora a gana viktoria den Oropa, a organsia un konferensia na San Francisco ku a produsi e charter di Nashonnan Uni ku a bira aktivo despues di e guera. E Estadonan Uni a traha e prome armanan nuklear, anto a husa nan riba e siudatnan Hapones di Hiroshima i Nagasaki na Augustus di e aña ei. Hapon a perde riba 2 di september, kabando e guera.
Guera frui i politiko di protesta[editá | editá fuente]
E Estadonan Uni anto Union Sovietiko a bringa pa poder despues di e Di dos Guera Mundial den e Guera Friu, dominando e aktividat militar di Oropa dor di NATO anto e pakto di warsaw. E Estadonan Uni a promove demokrasia liberal i kapitalismo anto e Union Sovietiko a promove Komunismo anto un ekonomia plania. Tur dos a supporta diktadura anto a kuminsa gueranan di proksi. Tropanan Merikano a bringa kontra China kommunista den e Guera di Korea di 1950-53 E kas di aktividatnan in-amerikano a persigui den investigashonan ku un subdivishon na banda links politiko, mientras ku senator Joseph McCarthy a bira un kabesante di e sentimiento anti-kommunismo.
Na 1961 e lansamentu Sovietiko di e prome buelo spasial humano a promove e presidente John F. Kennedy su yamada pa e Estadonan Uni bira e prome pa pone un homber riba Luna, esaki a wordu hasi na 1969. Kennedy tambe a mira un showdown nuklear ku misilnan sovietiko na Cuba. Mientras Merka a sigui krese ekonomikamente. Un kresementu den bringamentu pa derechonan civil di Afro-Merikano, symbolisa i dirigi dor di hendenan manera Rosa Parks, Martin Luther King, Jr., i James Bevel, no a husa violensia pa konfronta segregashon i diskriminashon. Siguiendo e assasinashon di Jogn F. Kennedy na 1963, e akto di derecho sivil anto e akto di derecho di vota a wordu pasa dor di Presidente Lyndon B. Johnson. Johnson anto su suksedor, Richard Nixon, a expande e guera na Asia lage bira e guera sin sukseso di Vietnam. Un movementu kontra-kultural di e añanan 1960 a krese di fiul dor di e opposishon di e guera, nashonalismo pretu anto e revolushon seksual. Betty Friedan, Gloria Steinem, anto otronan a kuminsa ku un movementu di femminismo nobo ku a buska igualdat pa muhenan na nivel politiko, sosial, i ekonomiko.
Komo resultado di e skandal di Watergate na 1964 Nixon a bira e prome presidente ku a kita for di su trabou riba karganan di obstrukshon di justisia anto abusu di poder; e tabata sigui dor di vice presidente Gerald Ford. E administrashon di Jimmy Carter di e añanan 1970 tabata marka den e stagnashon di e crisis di Iran. E elekson di Ronald Regan komo presidente na 1980 a kuminsa ku un kambio bai rechts na Merka, reflekta dor di kambionan grandi den belasting anto prioridat. Su di dos termino den offisina a trese e prosesonan diplomatiko ku Iran i Union Sovietiko na e guera friu mas serka di pas te ku e kolapso di e Union Sovietiko.
Era contemporario[editá | editá fuente]
Bou di presidente George H. W. Bush, e Estadonan Uni a tuma un rol lideral den e Guera di Golfo, E ekspanshon ekonomiko mas grandi di E.U. di 1991 te ku 2001. Enkompesa dor di e adminsitrashon di Bill Clinton. Un skandalo seksual a impeacha Bill Clinton na 1998 pero toch e la keda na offisina. E elekshon presidensial di aña 2000, un di esunnan mas serka den historia merikano tabata resolve pa un desishon di e korte supremo, yiu di George H. W. Bush, a bira presidente.
Riba 11 di september 2001 teroristanan di al-Qaeda a dal e World Trade Center na e suidat di New York City i e Pentagon banda di Washington, D.C., matando kasi tres mil hende. Komo konsekuensia, e Atministrashon Bush a lansa un Guera kontra Terorismo global. Na oktober di 2001 forsa merikano a lansa un guera na Afganistan removiendo e Taliban for di e gobiernu i e kampamentunan di train di al-Qaeda. Insurgensia Taliban te ainda ta sigui bringa un guera di gueria kontra Merka. Na 2002, e gobiernu di Bush a kuminsa bringa kontra kambio di e regimen na Irak riba tereno kontroversial. Sin sosten di NATO of di e UN, Bush a organisa un koalishon di e kerientenan i a ataka Irak na 2003, removiendo e diktador Saddam Hussein. Na 2005, Orkan Katrina a kausa daño severo banda di e kosta di Golfo di e Estadonan Uni, devastando New Orleans. Na 4 di november 2008, den un reseshon global, Barack Obama a wordu elegi presidente. E ta e prome afro-merikano ku a bira presidente. Na 2010 el a mira e enaktamentu di reformashon di e struktura di salú i e reforme di Dodd-Frank riba Wall Street pa protehe e sistema finansiero. E kibramentu di e drill di cruso Deepwater Horizon den e Golfo di Mexico a kuminsa i a basha hopi zeta den e area na april 2010 birando e desaster di zeta mas grandi na mundu.
Politiko i Gobiernu[editá | editá fuente]
Estadonan Uni ta e Federashon mas bieu te ahinda funshonando. E ta un republika constitushonal anto un demokrasia representativo, "den kua e mayoria ta manda ta tempera pa derechonan di minoridat protekta pa lei." E gobiernu ta regula dor di un systema di chekmentu i balansa difini pa e konstitushon, ku ta sirbi komo e pais su dokumentu legal supremo. Den e systema federalisto merikano, suidaderonan ta subjekta na tres nivel di gobiernu, federal, estadual, anto lokal; e gobieru lokal su trabou ta wordu dividi entre e gobierny di e "county" anto esun municipal. Den kasi tur kaso, oficialnan ehekutivo i legislativo ta wordu elekta dor di un voto plural dor di e suidaderonan di e distrikto. No tin representashon proporshonal na e nivel federal, anto e ta hopi skars na nivelnan mas abou.
E gobiernu federal ta kompone di tres parti:
- Legislativo: E kongreso bikameral, traha di e senato i e kas di representativo ta traha e leinan federal, ta deklara guera, ta aproba tratado i poder di persigi anto tin poder di impeacha hende anto kita gobernantenan for di nan posishon.
- Ehekutivo: E presidente ta e kommandado en yéfe di e forsa militar, por veta notanan legislativo prome ku nan bira lei, anto ta apunta e miembronan di kabinete anto otro hendenan ku ta administa anto enforsa leinan federal i policianan politiko.
- Judisial: E Korte Supremo anto e kortenan federal mas abou, ku su judicialnan a wordu appunta dor di e presidente ku approbo di e senato, ta interprete leinan anto ta kita esunnan ku nan ta haña inkonstitushonal.
E Kas di representativo tin 435 miembro votando, kada un representado un distikto Congresonal pa un termino di dos aña. Asientonan ta aporshona dor di e estado su poblashon kada dies aña. Te ku e sensus di Merka na 2000, siete estado tabata tin e minimum di un representativo, terwijl California, e estado mas pobloso tabata tin sinkuenti tres. E senato tin 100 miembro ku kada un tin dos senator, elektá na terminonan di seis aña; eenderde di e asientonan di sentato tei pa elekshon kada dos aña. E presidente ta sirbi un termino di kwater aña anto no mas ku dos biaha. E presidente no ta wordu elekta dor di voto direkto, pero dor di un voto di un koligio elektoral un systema ku nan ta determina e votonan anto proporshona nan pa kada estado. E korte supremo, dirigi dor di e yéfe di justisia, tin nuebe miembro, ku ta sirbi bida largu.
E estado governamental ta struktuta den un manera similar; Nebraska unikamente tin un legislatura unikameral. E gobernador (yéfe ehekutivo) di kada estado ta direktamente elekta. Un par di judisialnan anto miembronan di kabinete ta wordu apunta dor di e gobernadornan di nan mes estado, anto otro ta wordu elekta dor di voto popular.
Tur lei anto proseduranan govermental ta subjekta nan un revishon judisial, anto kada lei ku ta un violashon di e konsitushon ta kitá. E teksto original di e Konstitushon ta establese e struktura anto responsabilidatnan di e gobiernu federal anto su relashon ku e estadonan individual. Artikulo unu ta proteha e "gran writ" di habeas corpus anto Arkikulo tres ta garantisa e derecho pa un juisio den tur kaso kriminal. Amandamentunan den e konstitushon ta rekuiri e aprobashon di drie-vierde di tur e estadonan . E konstitushon a wordu mandata binti siete biaha; e prome dies ta traha e billeto di derechonan anto e amandamanetu dieskuater, for di e basis cental di e derechonan individual di kada merikano.
Partidonan, idiologianan i politikonan[editá | editá fuente]
E Estadonan Uni a opera bou di un sistema ku dos partido politiko ku kasi tur di su historia. Pa offisinanan elektoral na kasi tur nivel, elekson primera ta skohe e partidonan su nominantenan mayor. For di e elekshon general di 1856, e partidonan mayor tabata e Partido Demokrat funda na 1824, anto e Partido Republikano funda na 1854. For di e guera sivil solamente un di tres partido presedenshal; kantidato anto eks-presidente Theodore Roosevelt, koriendo den e partido progresivo den e elekshon di 1912 a kana ku mas ku 20% di e votonan popular.
Den kultura merikano, e partido republikano ta konsidera e rechts mei-mei of esun konservativo anto e sun demokratiko ta konsidera esun links mei-mei of esun liberal. E estadonan den e parti nort-ost anto e kosta west anto den e region di e Lagonan Grandi ta konosi komo estadonan blou. anto ta relativamente liberal. E estadonan korá di e parti suit anto banda di Rocky Mountiansnan anto parti di mei-mei di e pais ta relativamente konservativo.
E ganado di e elekshon di 2008 tabata demokrat Barack Obama anto e ta e di 44 presidente. Tur presidente prome kune tabata desendi di oropeo. E elekshonan di 2008 a mira e partido demokratiko gana kontrol riba e kas di representatibo anto e sentato. Den e di 111 kongreso, e sentato tabata komprimi di 57 demokrat, dos independiente ku ta atende ku demokrat anto 41 republikano; e kas ta komprimi di 255 demokrat anto 178 republikano (ku dos asiento vakante). Tin 26 gobernado demokrat anto 24 republikano.
Divishonan politiko[editá | editá fuente]
E estadonan uni ta un union federal di sinkuenta estado. E diestres estadonan original tabata suksedor di e diestres kolonoanan ku a rebeldia kontra mandato Britaniko. Trempan den e pais su historia, tres nobo estado a organisa un teritorio separa for di e estadonan eksistente: Kentucky for di Virginia; Tennessee for di North Carolina; anto Maine for di Massachusetts. Mayoria di e otro estadonan a wordu traha for di teritorionan obtene dor di kompra di tera di e gobiernu. Un par di eksepshon ta Vermont, Texas, i Hawaii: kada un tabata un republika separa prome ku e la bia den man di e union. Durante e gura sivil , West Virginia a kibra for di Virginia. Anto e estado mas resien, Hawaii a haña su status na 21 di Augustus, 1959. E estadonan no tin e derecho di kita for di e union.
E estadonan ta komprimi e bulko grandi di e pais anto dos otro area ku ta parti di e pais anto ku no ta estado ta e Distrikto di Colombia anto e Distrikto Federal, kaminda e kapital, Washington, ta keda; anto e Atoll di Palmyra un teritorio inhabita pero inkorpora den e pais ku ta keda den e Oceano Pasifiko. E Estadonan Uni tambe tin 5 teritorio grandI afo ku ta: Puerto Rico i e Virgin Islandsnan den Karibe; anto American Samoa, Guam, anto e islanan nort di Mariana den Pasifiko. Esunnan nansé den e teritorionan aki (ku eksepshon di Samoa) ta posesa un identifikashon merikano. Merikanonan bibando den e teritorionan aki tin mes un derecho anto responsabilidat ku esunnan biba den e estadonan; toch nan no ta paga belasting federal anto no ta vota pa e presidente.
Relashon internashonal i militar[editá | editá fuente]
E Estadonan Uni di Merka tin una ekonomia mista kapitalista. E PIB den Estadonan Uni di Merka di 14,4 trion di dolarnan ta representa 24% den PIB mundial na merkado di cambio.
Demografikonan[editá | editá fuente]
Lenga[editá | editá fuente]
Religion[editá | editá fuente]
Edukashon[editá | editá fuente]
Salú[editá | editá fuente]
Kriminalidat[editá | editá fuente]
Kultura[editá | editá fuente]
Media popular[editá | editá fuente]
Literatura, filosofia anto arte[editá | editá fuente]
Kuminda[editá | editá fuente]
Deporte[editá | editá fuente]
Sistemanan di midi[editá | editá fuente]


c: text/html

text:
KRALENDIJK – Raimy Ellis, doño di e boto ‘Opportunity’ ku ta mará den Harbour Village Marina a papia tokante e situashon fastioso ku tin na Jachthaven ya pa algun aña kaba. Ta trata di e situashon kaminda na momentu ku nivel di laman subi, e awa salu di laman ta subi Bulevar Gobernador N. Debrot na altura di Jachthaven. “No ta nada nobo. Ya ta konosí pa tur hende tokante e asuntu di awa salu na e sitio menshoná, i resientemente a traha un kaminda di tera, ku e meta pa un temporada, te momentu yega na un solushon permanente. E problema ta ku ta trata di awa salu i si pasa ku outo den esaki, e tin su konsekuensianan. E kaminda di tera ta solushoná e asuntu ku outonan ku ta pasa den awa salu, pero na otro banda, boto i yatenan den Jachthaven ta kambia di koló, debí na e stòf ku ta lanta kaminda e outonan ta pasa riba e kaminda temporal. Kada dos dia mi mester bai na e boto pa laba esaki pasobra e ta tur na tera. Mi boto blanku, no ta blanku mas. I no ta ami so, sinembargo mas doño di boto ta eksperensiá e problema. Esaki sigur ta bai krea un suma haltu di debe pa paga, usando e kantidat di awa pa laba e boto ku regularidat huntu ku e suma haltu ku mester paga pa e boto tur luna. Nos no a pidi pa esaki.
Diputado James Kroon kende pa hopi aña ta diputado, kende ta atendé ku entre otro asuntunan di kaminda, pa medio di mi ruman Edison Ellis ku ta miembro di Konseho Insular, mi a bisé pa pidi pa atendé e situashon. Edison Ellis a papia ku diputado Kroon loke ami a pidié, i komo kontesta diputado Kroon a bis’é: Nos ta bezig pa remediá e situashon permanente. ”E palabra bezig tin mi kansa! Por solushoná e situashon rápido usando santu òf granson, evitá ku stòf ta lanta. Otro kos, no tabata nesesario pa a traha un kaminda na banda. Por a simplemente pone santu pegá ku e kurá kaminda e awa ta drenta i subi riba kaminda, i ta kla. E asuntu di nan ta bezig lo no finalisá por lo pronto. Aña lo bòltu i nada. Mi ta spera e otro doñonan di boto ku a papia ku ami, tambe sali i papia pa yega na un solushon. Mi a purba drenta den kontakto ku gezaghèber Edison Rijna i no a logra hañ’é. E asuntu aki ta un sufrimentu pa e pueblo. Mester hasi algu pa solushoná e asuntu”, Reimy Ellis a bisa.

robotstxt: allowed

filter: keep


text:
Apresiabel minister Plasterk,
SMOC tabata masha kontentu ku e moshon ku “Tweede Kamer” Hulandes a tuma dia 15 di febrüari. “Tweede Kamer” su enkargo na bo no a laga ningun lugá pa duda:
“… ta pidi Gobiernu Hulandes pa mas lihé posibel drenta den konsulta ku Gobiernu di Korsou, i enfatikamente pidi paGobiernu di Korsou tuma tur medida rasonabel pa baha den tres luna emishon di sustansianan ku ta hasi dano te ku un máksimo i pa raportá resultadonan di e konsulta… “
Durante e tres lunanan despues di e moshon nada, pero apsolutamente nada no a drecha. Al kontrario, tur kos ta meskos of pió, manera por konstatá a base di resultadonan di tantu midimentu, komo e sustansia berde ku a sigui baha riba nos hendenan, i e malkontentu di suidadanonan rabiá. Habitantenan a hasi denunsia na Ministerio Públiko, a entregá keho na Kolegio Disiplinario di Médikonan i atrobe a firma un petishon pa Gobiernu perkurá pa nan por haña aire limpi. Clean Air Everywhere Curacao (CAE) a start un prosedura di fondo kontra Gobiernu di Korsou. Ekspertonan riba tereno legal, Profesor Rogier i Karel Frielink no tabatin ningun bon palabra e e sentensia di hues di òktober 2015 den e huisio sumario di SMOC kontra Gobiernu. Gobiernu no a kumpli ku e promesanan ku Gobiernu a hasi na hues durante e huisio sumario pa atende ku e pulushon.
Mas aleu, SMOC ta mustra riba e falta di akshon di parti di promé minister Ben Whiteman i su ekspreshonnan den direkshon di Hulanda i gruponan ku ta sali na defensa di salú i medioambiente. Hues a husga ku e akshon di skòrs e sekretario di Konseho di Minister, Raul Henriques, ta kontra lèi, tòg promé minister ta sigui ku su akshon ku ta ilegal. Kòrda tambe ku Representate di Hulanda na Korsou tabatin un papel den e akontesimentunan i argumentashon ilegal di Whiteman pa skòrs Henriques. Whiteman a instalá un tim, MDPT, pa supuestamente prepará futuro di refiniria, pero MDPT ta komportá enemistoso, no ta duna informashon, no ta komuniká ku prensa i mientras tantu ya kaba a gasta hopi mion florin.
Promé minister Whiteman ta esun responsabel pa no- kumplmentu di parti di Gobiernu ku promesanan ku Gobiernu a hasi dilanti di hues na òktober 2015. Entre e promesanan ei tin un investigashon mas detayá di e sustansia bèrdè ku ta kousa kanser i hasi daño na miles di kas, investigashon pa sa e konsekuensianan pa salú di hende, midimentu adishonal di metalnan pisá dor di GGD Amsterdam, i dunamentu di informashon na siudadanonan. Manera SMOC a atvertí hues durante e kaso den korte, Whiteman no ta kumpli ku loke el a primintí, i esei ta e resultado awor tambe. Es mas, ora ku hues a enkargá SMOC pa sinta na mesa i traha huntu amtenarnan ku ta raportá na Whiteman pa remediá e situashon, SMOC a eksperensiá ku Whiteman personalmente tabata torpediá tur inisiativa pa drecha e situashon, pa hasi investigashon of pa informá habitantenan.
Whiteman tabatin tur atenshon i urgensia pa atendé ku sindikatonan ku siman pasá tabata preokupá ku futuro di refineria, pero no tin ningun purá ora ta trata derechinan fundamental, protekshon di salú, kalidat di bida di hendenan ku ta biba den e huma di mesun refineria. Al kontrario!
Riba petishon di Roelof van Laar i mas miembro di “ Tweede Kamer” abo, minister Plasterk, a manda un karta tokante e konsulta ku bo tabatin den konteksto di e moshon di “ Tweede Kamer” ya menshoná. Pa nos sorpresa e kontenido di bo karta no ta reflehá e situashon manera deskribí mas ariba, ni tampoko ta kontené ningun kontesta riba e pregunta si Gobiernu di Korsou a/ of ta kumpli ku e petishon ku tin den e moshon.
Bo karta ta menshoná ku Whiteman tin un plan konkreto pa e verano aki hasi análisis di e prosesonan di refinashon i pa traha leinan: e plannan ei no ta nada mas ku promesanan bashí, i bergonsoso. Den Haag por ta lubida lihé, pero nos no. Hopi sèn di SEI (esei tabata na 2008!) a keda aprobá pa drecha situashon rondo di refineria. Nos tabatin hopi speransa e tempu ei, pero nada di e plannan no a resultá, tur kos a kaba na aros i koko. Sekretario di Estado di e tempu ei, Ank Bijleveld, a felisitá presidente di SMOC personalmente ku aprobashon di e proyekto di SEI, pero pa kiko e felisitashon tabata, Dios lo sa! Mientras tantu, ya SMOC tin 15 aña ta pidi atenshon i korekshon di e situashon.
Pa hopi aña kaba ta konosí kiko ta robés i kiko mester hasi pa baha e polushon drástikamente. Mas resien ekspertonan di StAB a raportartá ku luho di detaye na Whiteman kon serio e polushon ta i kua ta e medidanan ku por tuma ku fasilidat. Ecorys (NEI) a pone den rapòrtnan di 2005, 2011 i 2012, kiko ta bai robes i kiko mester hasi pa koregí, di tal manera ku a lo menos ta kumpli ku e eksigensianan ku tin den e lei eksistente. Pues trahamentu di lei nobo ta importante, pero urgente ta pa kumpli ku e lei ku tin awor aki kaba. Tur dia ku e situashon di polushon sigui, ta sigui trapa derechinan ku tin ankrá den Tratado Europeo di Drechinan Humano. E konsekuensianan i kuenta di esei lo keda presentá na Reinu Hulandes, i na Hulanda.
Na mart 2016 SMOC a ofresé na Gobiernu di Korsou pa un eksperto tòp, ku ta konsehá SMOC tambe, kosehá Gobiernu gratuitamente kon relativamente fasil por baha e polushon imediatamente ku 50% i evitá emishon di e sustansia bèrdè. Gobiernu Whiteman no a hasi kaso, ni a duna komentario. Hasta e amtenarnan di Gobiernu envolví ku e trabou a keda desapuntá.
SMOC ta masha interesá na sa ta kua ta bo motibunan pa manda un karta pa “ Tweede Kamer” ku un kontenido ku no ta reflehá e realidat, ku ta duna elogio na Whiteman i asina sosten’ é den su akshon makabre di laga habitantenan stek den e aire sushi.
Pa SMOC, bo karta ta habri un kaminda pa e “ dòkter” sigui ku e komportashon ku el a bin ta desplegá. Ta di spera ku “Tweede Kamer” si ta kambia e rumbo ku kos ta bai. Nos ta spera ku ta pronto, pasobra kada dia mas sin solushon, i ku e komportashon di e promé minister di Korsou, ta a kosto di salú i bida di hende.
SMOC ta pidi ku tur rèspèt bo reakshon riba e karta aki, i ta keda den espera di bo kontesta.
Atentamente,
Direktive di SMOC:
Drs. Peter van Leeuwen (botikario)
Dr. Adriana Boersma (dòkter di kas)
Drs. Arjan Linthorst (dosente di kímika)
FB smoc.curacao
Twitter smoccuracao


text:
Nintendo eShop $70 Gift Card Codes (US)
Un $70 USAĀ Nintendo eShop eCard ta un bon manera pa treat bo mes of e video game lover den bo bida.Ā Uza e eCard aki pa cumpra tur boĀ weganan favorito cu ta obtenibel riba e Nintendo eShop.Ā
***Importante prome bo cumpra!!!***
Tene cuanta cuĀ bo mester di tin un NorthĀ American account paso e code aki lo traha solamente riba e North American server
Pa redeem bo Nintendo eShop eCard of digital code sigui e siguiente stapnan:
- Habri e eShop via Wii U, Nintendo 3DS/2DS of Nintendo Switch
- Sign in cu bo Nintendo I.D.
- Selecta e menu y click āRedeem Download Codeā
- Click āEnter A Download Codeā
- Yena e code riba bo eCard of digital code cu bo a haya via email despues click ok
- Click āOkā atrobe y bo ta cla!


text:
.
ROL DI ENSEÑANSA DEN SIGLO 21
ROL DI ENSEÑANSA DEN SIGLO 21
Tin un pregunta krusial ku ta sirkulando mundialmente. Esaki ta:
'ki kapasidat nos hobennan mester tin den futuro pa nan por ta eksitoso den komunidat, bibando den un futuro ku nos ningun no konosé ahinda?'
KONTESTA:
Banda di edukashon kognitivo, ta sumamente importante ku hobennan tin habilidatnan sosial, sosial- emoshonal i komunikativo bon dominá.
Estudionan sientifiko ta mustra ku nos mester rekonosé ku e area emoshonal ta e fundeshi riba kua tur otro aspekto di un hende su edukashon, su formashon kognitivo i sosial-komunikativo ta keda konstruí.
Si un mucha krese i kuminsá skol den un ambiente ku ta aportá na su bienestar emoshonal, e ta realisá e amor pa siña ku ta nesesario den tur area di skol. E mucha su prome eksperensianan emoshonal ta keda ankrá literalmente den e arkitektura di su sesu. Pesei mester duna bon kuido i atenshon na e mucha su kresementu emoshonal. Si nos hasi esaki na kas i na skol, nos ta duna e mucha un chèns pa triunfá.
E PAKIKO:
Muchanan mester di: inteligensia, sosialisashon i edukashon ku ta pas den e tempu aki, siglo 21 (buska riba internet: 21 Century Skills o 21 Eeuwse Vaardigheden). Ta un tempu ku tur kos ta aselerá , un tempu di hopi komunikashon, interakshon sosial, interkambio di pensamentu, desishonnan nobo i lihé, internet etc. Nan mester por: skohe sabí i lihé; tin sufisiente forsa sano i no forsa brutu; tin mas kontról riba nan mes i no perdè nan mes den e mundu pafó di nan; sa kon tumá bon desishon i no skohe pa kosnan ku ta satisfasé djis un ratu i ku no ta fortalesé bida; tin bon kapasidat sosial i komunikativo; ta responsabel i por reflekshoná bon; por traha ku otro, serka i riba distansha; por komprendé proseso sosial; por manehá esaki, i muchu mas....
Si sosial i emoshonal nan ta fuerte, nan por:
-
komprendé kiko ta pasa den nan mes i stür esaki.
-
nan por madurá i enfrentá bida ku konfidensia i ku kompashon.
-
tambe nan por rekuperá mas fásil den kontratempu i bini bek mas fuerte i ku komprendimentu.
Si nan por komprendé i analisá prosesonan ku ta tuma luga den nan mes i den e mundu rondó di nan:
-
nan por komprendé tambe ki papel nan por hunga i
-
kon nan por trese kambio na momentu ku nan por komuniká mas mihó
Si nan ta kere den nan mes:
-
nan por guia nan mes i otro di un bon forma.
-
nan por ta eksitoso i yega leu


text:
Barranquilla2018News
Kamilah y Thashaina ta keda cortico pa un medaya
E team di doubles a start como faborito na Cali
Kamilah Dammers-Naddall y Thashaina Seraus ta keda cortico pa un medaya mas pa Aruba.
Diabierna anochi den e compleho di Bowling, a tuma lugar e ultimo wega di Doubles. Aki e atletanan Kamilah Dammers-Naddall y Thashaina Seraus a mira accion. Como un di e gran faboritonan nan a start e wega riba un bon pia.
E wega tawata di un nivel hopi halto caminda cu na final di e 6 partido Colombia a sa di gana e medaya di Oro cu un total di 2756 pin. E duo di Aruba a caba cu un total di 2568 cu a laga nan keda na e di 6 lugar.
Weganan no a caba ainda na Cali. Ainda falta wega di Triples, caminda cu Jeadine Luidens lo bin join Kamilah y Thashaina.


text:
WILLEMSTAD – Dia 8 di novèmber último, hospital Atvènt a risibí un atvertensia di Inspekshon di Salubridat, pa no permití parteranan independiente atendé kliente sin un akuerdo di atmishon aprobá. Despues SVB tambe a partisipá den un karta, ku nan no lo paga servisionan ku nan a ehersé ilegalmente na Atvènt.
Un reportahe di Deya Mensche
Esaki ta un porta más ku ta sera pa parteranan Agnes Cobelens, Dinairy Hart-Dossett, Karin Stomp i Peggyan Jordan. Despues di a tumá nota di e desaroyo akí, e kuater parteranan a bati alarma i a tene un rueda di prensa ayera mainta. Presidente di SEDA, Meyrtha Leetz – Cijntje, tambe a asistí e enkuentro, huntu ku vários kliente na estado ku a mustra nan solidaridat ku e parteranan.
Ilegalmente
Jan Huurman, inspektor di Salubridat, ta haña ku e parteranan ta hungando ku e salú di e muhénan na estado i ta usa nan komo rehen. “Nos ta konsiderando pa tumá medidanan adishonal”, Huurman a deklará den un kòmbersashon telefóniko. E inspektor a indiká ku hospital Atvènt a haña un atvertensia, paso a diskubrí ku partonan tabata tumá lugá ilegalmente den e klínika na Damacor pa parteranan independiente, sin un akuerdo di atmishon ku a akordá adelanta pa Inspekshon. Tambe el a tilda Atvènt di a entregá e akuerdo di atmishon despues ku Inspekshon a duna su atvertensia.
Di nan parti, e parteranan ta ninga redondamente di a trata kliente na Atvènt promé ku 2 di Novèmber. Segun partera Stomp e promé parto a tuma lugá den mardugá di 4 di novèmber, i ta enfatisá ku e informashon ku Inspekshon tin ta robes.
Derechonan di hende muhé
Ku e atvertensia akí, SEDA i e parteranan ta di opinion ku e derechonan di e muhé pa mantené e opshon pa determina su trayektoria di embaraso ta keda violá. Segun e parteranan lei ta protehá e derechi di e muhé pa determiná unda e ke duna lus i últimamente tin e eskoho final ku kua partera e ke traha. Pa SEDA, ku ta para pa derechonan di hende muhé i su famia, e situashon aktual ta unu hopi lamentabel. Tambe SEDA kièr spièrta e muhé pa konosé su derechi i no keda intimida. Según Leetz – Cijntje, esaki tin implikashonnan serio pa futuro pa tur partido involukrá, en partikular na e deber di kuido ku e partera tin.
Dr. Huurman di su partí ta enfatisá ku e partera independiente tin e libertat pa atendé su kliente na kas, mand’é Kraamkliniek, of transferí nan pa otra partera. Tambe Huurman a indiká ku nan lo studia e akuerdo di atmishon ku Atvènt na su debida tempu i no lo permití e parteranan pone preshon. “Nos ta hasí nos trabou mane debe ser i no lo permití ku e parteranan ta tumá nos komo rehen”, ela konkluí.
Minister Camelia-Römer
Dia 13 di novèmber, e parteranan i SEDA a manda un karta na minister Camelia-Römer pa intervení den e situashon akí, kende ya a indiká den algun medio di komunikashon ku e lo no entremete den proseso di Inspekshon.


text:
KRALENDIJK – James finies di “Nos Ke Boneiru Bèk” a papia relashoná ku loke a sosodé resientemente ku tratamentu di su kaso den korte. E a ekspresá durante e entrevista ku Hues nan tin miedu di bai korte pa trata su kaso. Finies: ”Nos a tuma nota di boso desishon arbitrario di 17 mart 2020 pa ninga ami mi derecho humano pa mi kaso keda atendé den un korte públiko. Polis a arestá ami ilegalmente I a usa deklarashonnan falsu di e polisnan Charlie Mercelina, Reagan Nicolaas i Ronald Schleper, riba e kaminda, lokashon ku mester a manifestá I ku mi a resistí detenshon. E fiskal Blanco, representá pa e Prokurador General Bos, a suprimí mi derechonan fundamental humano di libertat di ekspreshon,asamblea I manifestashon, e pilarnan prinsipal di estado di derecho di un pais demokrátiko. E desishon pa no por bai korte, ta derivá ami di e posibilidat pa eksponé e akshonnan di polis komo froudulento i pa prueba ku mi aresto riba 6 sèptèmber 2019 ta ilegal basa riba interpretashon arbitrario di e hecho nan.
Mi nòmber a keda difamá pa e akshonnan di polis i e fiskal sin un kaso i huisio den korte; ami a keda kondena pasobra e sepo kondishonal di e kaso no a deklará ami komo inosente pa e fiskal Blanco ku a forsa ami pa firma i bai di akuerdo ku deklarashonnan fabriká, sinembargo ku mi no firma. No ta e meta di e sistema hudisial ku ami ta inosente te ora ku prueba ku mi ta kulpabel? Mi derecho pa mi nòmber ta di ‘clear’ i restorá den kaso di korte ta wòrdu ninga ku e desishon di 17 mart 2020. Irónikamente e mesun siman un grupo a protesta na Rincon sin a notifiká i sin pèrmit i niun hende no a wòrdu arestá.
Ta apsurdo ku den boso desishon ku boso ta deklará ku no tin niun medio legal kontra e desishon aki.
Pa medio di e karta aki por lo tantu mi lo kompartí mi parti di e loke a pasa i presentá hecho nan ku atraves di esakinan e bèrdat lo sali na kla i hustisia lo prevalesé.
Boso desishon tabata basa riba lo siguiente ( annex 1)
- “ku e pèrmit pa un manifestashon pasífiko a wòrdu pidi i duna pa e gezaghebber ku un lugá spesifiká por eskrito i ku órden públiko no lo wòrdu violá”
- ku e rapòrt di polis I fiskal ku boso ta usando ta afirmá ku: “Mi a wòrdu pidi pa bai para na e lugá indiká” i dor di esaki a kuminsá un diskushon “riba interpretashon di e lugá indiká”
- ku e polis Charlie Mercelina a aportá adishonalmente riba 24 Òktober 2019 na boso i ku esaki tabata despues di nos keho na boso , ku evidensia fábrika ku nunka tabata eksistí promé- un sketch/ situashon di e área ku un lugá marka kaminda mi tabata ‘supose’ pa para (annex 2)
Kontrario na e vershon aki, mi ta presentá na boso mi parti di e kaso, ku boso a ninga ami pa por a trese dilanti. Tur esaki ta basa riba hecho nan inkluyendo un grabashon di video (wak annex Youtube link) I no e rapòrtnan fabriká despues dor di polis I fiskal
E karta athuntu di gezaghebber Rijna (annex 3) ku ta duna pèrmit pa manifestá( esaki ta engañoso pasobra un derecho humano no ta suheta na permiso di ningun outoridat) punto 1: “komo lugá di demonstrashon ta designá Wilhelminaplein na Kralendijk, otro banda/enfrente (tegenover) di e stage/podium permanente ei nan” E siguiente hecho nan lo mustra ku polis Charlie Mercelina nunka a bisa e bèrdat den su deklarashonnan. Di akuerdo ku su deklarashonnan, e ta verbalmente I por eskrito ta deklará/reportá dos diferente lokashon ku ta kontradiktorio ku e lugá/lokashon indiká den e karta di gezaghebber.
Akusashon #1: “no a kumpli ku kontenido di e pèrmit”
E polis Charlie Mercelina a aserka ami I bisami ku kaminda mi tabata para e momento ei, otro banda/enfrente (tegenover) di e podio permanente , ku un mesa chikí ku korant ku informashon I dos bandera, un di Bonaire i unu di Nashonnan Uni representando lei internashonal i nos Derechonan Humano i un mannequin/pòpchi ku un T-shirt riba dje Re-listing Bonaire riba lista di Teritorionan-Sin -Propio -Gobernashon di Nashonnan Uni,i kompañá pa dos kolega, i nos no tabatin niun bòrchi di protesta, no tabata tin músika, sin kantamentu/protesta, nada, I aleha na banda for di e pasada, i banda di e bus grandi di media di NOS TV , I ku ami mester move bai para ARIBA e podium/stage. Mi a pidi polis Mercelina pa lesa e karta e mes pasobra den e karta no tin skirbi ARIBA e stage/podium permanente pero na OTRO BANDA /ENFRENTE (tegenover) di e stage/podium permanente, eksaktamente kaminda mi tabata para na e momento ey. Nos tur dos tabata di akuerdo ku su instrukshon tabata kontrali ku loke tabata skirbi den e karta. Ami a pidié e ora ei ku si e por bai puntra gezaghebber ku si e por bini splika nos e/su karta, pasobra ku esaki tabata kompletamente kontrali na e petishon di polis Mercelina. Polis Charlie Mercelina bai I supuestamente pa puntra gezaghebber. Polis Mercelina a bolbe bek den masoménos 10 minüt I bisa mi pa bai para ARIBA e stage/podium manera ta indiká den e karta I ami atrobe a puntra polis Mercelina ku e ta puntra ami pa bai para ARIBA e stage/podium? Polis Mercelina a respondé SI , ARIBA e stage/podium permanente. “Ami a bise ku no ta esaki tin para den karta ku Mercelina ta pidi ami pa kumpli kuné. E ora ei dikon ami tin ku move, i loke e no por a kontradesími kontesta pasobra ta para klaramenta OTRO BANDA/ENFRENTE (tegenover) i no ARIBA di e stage/podium permanente?
Akusashon #2:”pa no violá/stroba órden públiko”
E ora ey polis Charlie Mercelina despues e no por a kontesta mi pregunta e ora ei pidi ami pa bai para ARIBA e stage/podium basa riba punto #4 di e kondishonnan mara na e pèrmit : “ku wòrdu i instrukshonnan di polis mester wòrdu sigui di inmediato na interes di órden públiko, pas i seguridat”. Ami e ora ei a puntra polis Mercelina pa splika ami di kua manera I kon ami ta stroba o violá órden públiko, pas i seguridat pa ku su òrdu”
Di manera ku atrobe polis Mercelina no por a kontesta mi pregunta i basa riba e karta di pèrmit mi a bis’é ku si mi sigui su òrdu, ami lo obedesé un òrdu ilegal. Polis Mercelina a bisa ku e polisnan mes lo kita e mesa, korantnan I bandera etc i ami a bis’é ta ku esaki ta oké, pero loke e komo polis ta pidiendo ami ta trapa i violashon di nos derechonan humano.
E ora ei polis Mercelina a disidí di yama e otro polisnan pa bini I kita e kosnan manera e la bisami e lo hasi. Ami no a bis’é nada , mi no a risistí, mi no a purba di stòp nan pa kita e kosnan. Polis Mercelina nunka a bisa mi ku ami lo wòrdu arestá o algu asina pasobra e diskushon tabata masha simpel diskushon faktual basa riba e karta di pèrmit ku ta skirbi OTRO BANDA/ENFRENTE(tegenover) i polis Mercelina ku tabata bisa ami ku esaki ta nifiká ARIBA. Na niun momento, ami tabata agresivo, ni verbalmente ni físikamente. Ami solamente tabta hasi preguntanan ariba menshoná. Den e video athuntu ku mi ta referí n’e, bo por skucha, i komprendé ku e deklarashon/rapòrt ku polis Charlie Mercelina i e otro polisnan sostené pa fiskal Blanco ta inkorekto i ta kontené informashon fabriká ku ta kontradiktorio.
Akusashon #3: “resistí detenshon”
Esaki tabata resultado di e interakshon “provoká”ariba menshoná, kaminda kada momento, segundo, ami tabata pasifiko I di ningun manera ni verbalmente ni físikamente no a usa niun palabra malu o ofensivo o nada I solamente tabata ehersé mi derecho fundamental humano di manifestashon pasífiko i libertat di ekspreshon”. Den mi bista, ami a eksperiensha uso eksesivo o abuso di poder di parti di polis i ami lo presentá e hecho nan aki den mi próksimo karta habri.
Mi a skirbi e karta habri aki ku e solo intenshon i speransa pa sirbi nos komunidat i e sistema hudisial. Den un estado demokrátiko i sistema hudisial, e estado di derecho espesialmente a wòrdu krea pa protehá e suidadano for di e posishon-di-poder di gobièrnu, i no pa arbitrariamente disidí ku “ami ta kulpabel te ora ku mi wòrdu proba inosente” I nengando trapando mi derechonan humano. Primeramente mi derecho universal derecho di ekspreshon liber I despues mi derecho humano pa un huisio hustu o pa wòrdu tende mi parti di e kaso den un kaso di korte públiko, i ku tur esaki ta basa riba e prekupashon ku ta e bèrdat i hustisia boso ta buskand,” Finies a termina bisando.


text:
Den luna di october 2021 Aruba lo ricibi 9 calls cu ta un aumento compara cu luna di september cu tabata tin solamente 6 calls.
Na juni 2021 Aruba a ricibi su promer linea crucero desde maart 2020. Pa mas cu 1 aña y 3 luna Aruba no a ricibi ningun barco crucero. Gobierno ta haci hopi esfuerso pa cruceronan por ta bek na Aruba. Den october lo ta yegando barconan crusero for di Celebrity Cruises, Royal Caribbean Cruise lines y Carnival Cruise Lines. Pa e aña aki ainda falta 18 calls.
Schedule di barco crucero den luna di october 2021 a conoce un aumenta di 3 calls. Ministerio di Turismo, APA y ATA ta keda traha na un manera pro-activo pa sigui acerca mas linea crucero pa bin Aruba, tambe pa splicanan kico e situacion ta na Aruba. Na mes momento lo comparti tambe e protocolnan cu lineanan crucero lo mester sigui.
Aruba tawata e prome destinacion pa e cruceronan. Cu esaki Aruba ta continua su recuperacion di nos turismo crucero. Sigur esaki ta crea oportunidadnan pa nos economia, pa e cuponan di trabou, pa tour operators, pa taxistnan, pa restaurantnan y tiendanan.
Mescos cu tawata e caso cu e bishitantenan stayovers, turismo crucero lo mira un crecemento gradualmente segun proyeccion di APA.


text:
Diaranson merdia DVG a emiti pa prome biaha durante e pandemia un comunicado oficial unda a splica 8 punto na momento cu un persona fayece y cu sigur mester wordo respeta pa bienestar di henter e pueblo di Aruba.
DVG lo a sinta siman pasa cu e tres casnan funerario aki na Aruba, esta Aurora, Ad Patres y Olive Tree.
Asina a splicanan riba e protocol estricto di entiero den temporada di Covid. E protocolnan implementa ta basa riba puntonan di salida di World Health Organization y RIVM.
E comunicado di diaranson lo mester ta duidelijk pa tur famia di fayecidonan, pero di otro banda NO ta cumpliendo estrictamente cu tur e medidanan implementa p’e Crisis Team januari ultimo.
Por ehempel, diadomingo madtuga na Palm Beach riba 28 di februari den careda di 12’or y 45.
Manera nos a trece dilanti caba, den un apartamento pabou di Citgo Palm Beach tanatin molester di musica masha duro mes y esaki durante Toque de Queda.
Un cantidad di patruya di diferente districto mester e sali bay yuda nan coleganan di Noord, debi cu esnan paden di e apartamento no tabata kier coopera cu Polis y no kier a habri e porta pa Polis.
Despues di un monton di papiamento y gritamento, poco poco tur hende a sali, a subi nan autonan y a bay di e sitio, manera nada no a pasa.
Locual nos kier ilustra cu e momento ey no a boet ningun persona, no a controla ningun hende cu mester a bay stuur auto, pa sa si nan tabata bou influencia y ni si e papelnan di auto ta na ordo, a pidi dos dogcatcher pa spanta balente, paso tur dos a bay bek Warda di Polis bashi.
Un grupo grandi di hende por a core riba caya e momento ey durante Toque de Queda, supuestamente nan lo mester ta bayendo nan cas, con sigur Polis sa cu nan a bay nan cas di berdad, of a bay otro fiesta mas clandestino.
Tin algun di e personanan aki tabata nan so den auto y otro auto tabata yen di hende, cu tur e consecuecianan cu esaki lo por a trece cu ne, mirando cu e hendenan aki probablemente di hopi ora lo tabata consumiendo alcohol caba.
Unda e Lik op Stuk cu na januari a pone asina hopi enfasis riba dje a keda den e casonan aki? Constantemente den e parkeerplaats tegenover di TALK OF THE TOWN ta yen, cu autonan baul habri, cu grupo di hende para pafo di nan cu musica duro, tur esaki despues di 7’or di anochi, mientras a wordo bisa cu ta prohibi pa haci esaki.
Berdad autoridad diasabra anochi a pasa dilanti algun establecimiento y a haci algun cos etc etc, pero no a actua cu man duro. Nos no ta scuchando nada oficial di partimento di boet, mayoria biaha ta djis core cu e hendenan y no ta aplica Lik op Stuk. E motibo no ta conoci, si pa ley e ta hustifica of ta mucho papierwerk, pesey nan no ta parti boet asina liher.
Di otro banda ora bo core sin seatbelt, of bo no a pone señal na rotonde, bo no a paga bo nummerplaat na ora, p’esey si mesora bo ta wordo sanciona.
Mientrastanto cu no actua cu man duro y haci e controlnan severo, cosnan cu no ta permiti ta keda pasa bou nanishi di autoridad, manera e fiesta clandestinonan di tur weekend y fiestamento keto bay riba parkeerplaatsnan despues di 7’or di anochi.
No por sigui midi cu dos midi, actua di un banda so y p’e otro banda ta djis sera wowo y laganan keda plama e virus.
Crisis Team ta papiando di varios variante di Covid-19 descubri na Aruba y ainda no conoce tur e aspecto di e variantenan aki, p’e motibo aki ta keda pidi p’e pueblo cuida, bisti mondkapje, encurashando hende pa tuma e vacuna.
Den luna di februari a fayece mas di 10 persona di Covid y awor dia di 4 dia di maart ya tin 2 pa 3 persona cu a fayece di Covid. Cuanto morto mas mester cay pa pone e lik op stuk funciona? Den temporada di Carnaval faya bo haya, ta manda relato oficial cu tur e detencionnan y e motibonan, awor cu ta algo mas serio y peligroso, no tin cifra?
Mientras no cuminsa parti boet pisa y bira mas streng, e organisadornan di fiestanan clandestino y tur esnan cu ta bay fiesta ta keda burla di autoridad y tristo pa bisa di Crisisteam tambe, paso nan ta djis bandona e sitio manera nada un pasa, ken sa bay sigui fiesta na un otro cas of su siguiente weekend ta bolbe organisa un otro fiesta y esaki te ora Polis yega.
Weekend tabatin un fiesta ilegal cu Polis a yega n’e porta di e cas y a djis duna ordo pa paga e musica, pero no a mira niun hende bandona e cas ey.
Bishitantenan y e organisadornan di e fiesta ta cuminsa cu nan fiesta prome cu Tdq y ta uza e excusa cu durante TdQ, nan no por bay cas paso nan no por ta riba caminda, cu esaki lo ta dunanan supuestamente e derecho di sigui fiesta te 5’or di mainta.
Enbes di a boet tur e personanan cu a sali for di fiesta diadomingo madruga, subi auto bou influencia y tabata riba caya durante Toque de Queda, boet e organisadornan, a scoge pa bira cara y laga tur bay. Mientras aki ta caminda cu Husticia lo por a genera basta placa dor duna tur e 30 pa 50 hendenan aki boet y alabes lo a siñanan respeta reglanan di Crisisteam.
SI compara tur e fiestamentonan aki cu comienso di e Pandemia, a detene un cantidad di persona te hasta un señora cu a bay benta poco awa pafo di su cas, a detene adictonan ambulante, a detene varios persona dilanti di nan cas, pero diadomingo madruga, e personanan cu tabata fiestando, causando molester na bisiñanan na Palm Beach, tur a haya un free ride.
Doñonan di rumshopnan ta preocupa, paso nan ta perdiendo placa pa motibo cu bou ningun circumstancia nan ta wordo permiti pa habri, pero pa fiesta clandestino SI ta sigui tapa wowo.
Autoridad mester cuminsa actua y boet e bishitantenan di fiesta, pasobra e grupo di hende aki ta fiestando sin tene cuenta cu nos ta den un Pandemia, sin tene cuenta cu Covid-19 y tur e variantenan cu tin actualmente riba nos isla, cu por contagia personanan di alto riesgo cu tur e consecuencianan cu e ta trece cu ne.
Februari a sera cu mas di 10 morto, cual sigur ta hopi y actualmente tin como 10 persona cu Covid luchando pa nan bida na Hospital den Intesive Care Unit.
Kico mas mester pasa pa autoridad cuminsa actua cu man duro riba e party peoplenan y e organisadornan di parties?


text:
Juegos Suramericanos Cochabamba 2018
-
Barranquilla2018
Cuatro atleta a mira accion
Competencia di natacion a continua awe mainta den e Compleho Acuatico Eduardo Movilla. Cuatro atleta a mira accion awe, Daniel…Read More »
-
Barranquilla2018
Ceremonia Apertura Barranquilla2018
Diahuebs anochi den e stadion Metropolitano Roberto Melendez a tuma lugar un bunita ceremonia di apertura di e XXIII Weganan…Read More »
-
Cochabamba
Philip ta keda cortico na Cochabamba
Philip Elhage a keda 2 punto cortico pa e top 8 den e XI Juegos Suramericanos Cochabamba 2018 na Bolivia.…Read More »
-
Cochabamba
7 lugar pa Quincy
Atleta di salto largo Quincy Breell ta logra un di 7 lugar overall den e XI Juegos Suramericanos Cochabamba 2018…Read More »
-
Cochabamba
Joel ta jega Aruba
Entrevista cu nos medayista di Plata den e Weganan Sur Americano Cochabamba 2018, Joel Kuiperi y su kerida mama Sra.…Read More »
-
Cochabamba
Medayista di plata Joel ta bek
Medayista di Plata den e Weganan Sur Americano Cochabamba 2018, Joel Kuiperi a regresa bek Aruba. Un regreso cu sentimento…Read More »
-
Cochabamba
Taekwondo na caminda pa Bolivia
Atleta Olimpico, e teakwondista Monica Pimentel a biaha pa e XI Juegos Suramericanos Cochabamba 2018. Hunto cu Monica a biaha…Read More »
-
Cochabamba
Medayistanan ta bek
Nos medayistanan di bowling a regresa cas bek. Algun rato pasa nos medayistanan Thashaina Seraus y Kamilah Dammers- Naddall hunto…Read More »
-
Cochabamba
Joel su prome palabranan despues di gana Plata
Medayista di Plata, Joel Kuiperi su prome palabranan despues di su conkista: “DANKI NA E FORZA CU MI RUMAN OMAR…Read More »
-
Cochabamba
Historia pa Aruba
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018 Joel ta snatch…Read More »


text:
Tag Archives: pago di prima
SVb cu Maneho di Boet Administrativo
Awe SVb a publica mas detayadamente riba su maneho di e Boet Administrativo, cual ta pa enfrenta e problemanan rond inscripcion di trahado y incumplimento di pagonan di prima pa doño di trabao. Por lesa mas tocante e maneho aki riba nos pagina tocante Boet Administrativo: /dono-di-trabao/maneho-di-boet-administrativo/. E texto completo di e Maneho di Boet… Mas Informacion
Dpto. Cesantia y Ziekte Uitkering Cera Diahuebs 25 Februari
Banco di Seguro Social Aruba SVb ta anuncia cu en conexion cu actividadnan interno, oficina di Departamento di Cesantia y Ziekte Uitkering ta cera pa publico riba diahuebs 25 februari 2016 henter dia. Diabierna 26 di februari Departamento di Cesantia y Ziekte Uitkering ta habri na e orario normal atrobe. Nos ta ofrece nos disculpa… Mas Informacion
Dpto. Inning Cera Diabierna Merdia 11 December
Banco di Seguro Social Aruba SVb ta anuncia cu en conexion cu actividadnan interno, oficina di Departamento di Inning ta cera pa publico riba diabierna 11 december 2015, desde 12’or di merdia. Dialuna 14 december Departamento di Inning ta habri na e orario normal atrobe. Nos ta ofrece nos disculpa pa e inconveniencia aki. ir…. Mas Informacion


text:
WILLEMSTAD – 30 di sèptèmber próksimo tin elekshon atrobe i na kaminda pa esaki Ret Karibense ta dediká dos artíkulo na kada partido. Nos a bishitá Movementu Futuro Kòrsou, MFK, na nan sede na Saliña.
Ofisialmente, MFK a keda funda pa Gerrit Schotte i Rudney Garmes, dia 17 di Mei, 2010, algun siman promé ku elekshon unda nan a logra optené 5 di e 21 asientonan pa e promé parlamento di pais Kòrsou. Según Schotte, MFK su ophetivo prinsipal ta pa desaroyá un Kòrsou sostenibel asina e pueblo di Kòrsou por biba den un nashon sano i sigur. MFK ta utilisá blanku, ku ta representa puresa i transparensia, komo su kolo prinsipal, i ta usa lèter blou, berde i kòrá pa enfatisá su mensahe.
Deya Mensche a kombersá ku Gerrit Schotte
Plataforma elektróniko
E puntonan prinsipal di MFK su programa di partido ta entre otro desaroyo di e plan nashonal pa bario, i implementashon di un gobièrnu habri pa medio di un plataforma elektróniko. Según Schotte, esaki ta duna posibilidat pa sinkronisá planifiká desaroyo nan riba otro áreanan di maneho, manera enseñansa, naturalesa i medio ambiente, hustisia i finansa. Tambe MFK ta para pa desaroyá kapasidat empresarial unda un persona por trese su idea pa un proyekto konkreto, generando inovashon i empleo.
Siguientemente MFK ke garantisá enseñansa di kalidat den nos pais unda e poblashon multikultural i lingual por traha entre otro den servisio finansiero i turismo. Akí MFK ke probechá di e posishon geográfiko ku ta duna nos oportunidatnan regional.
MFK ke aselerá kresementu ekonómiko dor di atraé profeshonalnan ku ke imigrá pa Kòrsou i ku lo kreá oportunidatnan riba nos isla. Tambe MFK ke kreá entre 1.500 pa 3.000 kupo di trabou, kompañá pa proyektonan ku lo nase ku invershon nan lokal i estranhero. Schotte a splika ku mester simplifiká e prosesonan laboral i e forma di hasí trámite.
E kambio pa un maneho Energétiko Fósil, independisando nos di e maneho energétiko ku tin nos mará na petroli, ta sumamente importante pa e partido. Según MFK esaki ta bai duna nos kontrol riba nos ekonomia i kosto di bida, i asina kosto di hasimentu di negoshi den Kòrsou lo baha. Ademas MFK lo duna prioridat na mehorá infrastruktura rònt Kòrsou, i kreá un maneho finansiero sano i introdusí reforma di estado.
Voto popular
Finalmente MFK ke introdusí leinan ku ta permití nos skohe un Promé Minister ku voto popular direkto, i enkaminá un proseso ku ta permití ku tambe ta skohe parlamentarionan ku voto popular direkto.
Outor Deya Mensche


text:
ORANJESTAD, Aruba: Gianni’s Group mes a cuminsa manera un compania chikito y a crece te bira un “medium-sized company” na Aruba. Algun di e ingredientenan di exito sigur ta Bo atmosfera, Bo producto, Bo mercado, Bo ubicacion di negoshi, varios punto cu depende ki tipo di negoshi cu Bo ta haci, cu ta bira parti di bo receta pa ta exitoso, asina Daniel Ferrara, Gerente General di Gianni’s Group a bisa despues di a haci su presentacion diasabra mainta durante e Small Business Event.
“Mi a elabora tambe riba World Competition, cu ta encera pa NO copia of wak kico Bo bisiña na Aruba ta haci pa bay haci mesun cos. Purba di tin un aspecto unique riba mercado. Pa logra esey, ta bon pa enfoca mas riba e mercado global, check rond mundo kico ta pasando y aplica pa e mercado di Aruba”di acuerdo cu Ferrara.
Un di e recetanan di exito pa Gianni’s Group sin duda ta nan inversion den empleadonan. Si tin hende cu no ta sabi den bo organisacion y Bo wanta nan, den 5 pa 10 aña Bo tambe lo keda cu e limitacion di inteligencia ey den bo empresa. Si Bo kier tin hende sabi rond di Bo, sea Bo ta haya nan sabi pa siña Bo algo of Bo ta inverti den nan pa nan bira sabi y pa Bo ta superior riba bo competencia.
Por ultimo, a elabora tambe riba ki ora ta un bon momento pa sali for di negoshi. Ta conseha cu si mercado a cambia of Bo negoshi specifico no ta bayendo bon pa 3 of 4 aña largo, Bo mester pensa pa haci un cambio drastico den e mesun negoshi ey of e por ta un bon momento pa realisa cu e negoshi no ta funciona mas, e mercado a cambia of kico cu por a pasa y asina bay haci algo otro.
E conseho mas importante ta, cu antes ora Bo habri un negoshi, asina cu Bo ta un bon trahado, un trahado duro, specialmente si Bo ta dispuesto pa duna e miho 12 pa 16 oranan pa dia na Bo negoshi, di mes Bo lo ta exitoso. “Mi ta kere cu awendia mundo ta move hopi lihe, mercadonan a cambia masha lihe mes, cu ta rekeri cu Bo mester haci huiswerk cu Bo cabes. Bo mester studia e mercado, e finansanan, Bo mester sa un tiki di e negoshi cu Bo ta bay haci, prome cu Bo cuminsa cune. Esey ta e gran diferencia compara cu antes, unda djis trabou duro so tabata suficiente pa por a garantisa exito y progreso”, asina Daniel Ferrara a termina bisando.


text:
KRALENDIJK - Riba djárason 15 di aprel a drenta keho di ladronisia di algun hèrmènt di marka Makita for di un skur. E skur ta den kura di un kas situá na Kaya J.N.E. Craane.
Notisia di polis di djaluna 20 di aprel te ku djarason 22 di aprel 2020
KRALENDIJK - Riba djaluna 20 di aprel a drenta keho di ladronisia di un bateria di panel solar di marka Dynac, na un área di naturalesa yama San Jose, situa na Kaminda Lac. Alrededor di 16.19 uur un deskonosí a kibra e kandal di un kashi kaminda e bateria tabata i a bai ku e bateria.
Kontrol riba reglanan di medida di emergensia dor di tim multidisiplinario
KRALENDIJK - Den e simannan tras di lomba e tim multidisiplinario, konsistiendo di representantenan di Kuerpo Polisial Hulanda Karibense, e departamentu di Supervishon i Mantenshon di Entidat Públiko Boneiru i Koninklijke Marechaussee, a kontrolá establesimentunan di horeka i bichnan riba aglomerashon.
Notisia di polis di djabièrnè 17 di aprel te ku djaluna 20 di aprel 2020
KRALENDIJK - Riba djasabra 18 di aprel a tene dos entrada hudisial en konekshon ku kiebro den kasnan. Esakinan a tuma lugá den un kas situá na Antriol i un na Bario Mexico. Durante di e entrada hudisial na Antriol a detené un menor di edat di inisial J.G.A.W. di 16 aña di edat.
Kuerpo Polisial Hulanda Karibense tambe ta adaptá su mes den e temporada aki.
KRALENDIJK - Mundialmente e medida i konsekuensianan rondó di e vírus “Corona” tin hopi influensia riba funshonamentu di nos komunidat. KPCN no ta un eksepshon riba esaki, nos tambe mester adaptá nos mes na esaki.
Politieberichten van vrijdag 3 april tot en met maandag 6 april 2020
KRALENDIJK - Op zaterdag 4 april 2020 werd er een vechtpartij gemeld bij een snack aan de Kaya Falcon. Een van de betrokkenen had een snijwond en is werd door de ambulance meegenomen voor verdere behandeling. Er is een man met de initialen S.R.S.P aangehouden ter zake mishandeling.
Politieberichten van woensdag 12 februari tot en met vrijdag 14 februari 2020
KRALENDIJK - Omstreeks 13.30 uur op donderdag 12 februari werd aangifte gedaan van inbraak in een woning aan de Kaya Kokolishi. Tussen 10.00 en 13.00 uur hebben onbekenden een televisie, een Xbox en een aantal nieuwe plafondlampen weggenomen.
Notisianan di polis di djabièrnè 3 di aprel te ku djaluna 6 di aprel 2020
KRALENDIJK - Riba djasabra 4 di aprel tabatin notifikashon di un bringamentu na un snek situá na Kaya Falcon. Un di e personanan konserní tabatin un kòrtá i ambulans a bai kuné pa tratamentu médiko. A detené un hòmber di inisial S.R.S.P. en konekshon ku maltrato.
Notisia di polis di djárason 12 di febrüari te ku djabièrnè 14 di febrüari 2020
KRALENDIJK - Alrededor di 1.30 or di atardi di djárason, 12 di febrüari, a drenta keho di kiebro den un kas situá na Kaya Kokolishi. Entre 10 or di mainta i 1 or di mèrdia, deskonosínan a bai ku un televishon, un ‘Xbox’ i un par di lus nobo di plafòn.
Control of enforcement of emergency measures by multidisciplinary team
KRALENDIJK - In the past few weeks, the multidisciplinary team consisting of representatives of the Dutch Caribbean Police Force, the Supervision and Enforcement Department of the Public Entity and the Koninklijke Marechaussee, has checked for gatherings at catering establishments and beaches.
Bon Koperashon Entre Om I Polis Pa Baha E Kantidat Di Hende Ku Ta Stür Fuma
WILLEMSTAD - Ministerio Públiko huntu ku Kuerpo Polisial Kòrsou (KPC) ke baha e kantidat di morto den tráfiko, personanan heridá i daño material pa motibu di aksidente di tráfiko. E kantidat di 18 pa 20 morto den tráfiko pa aña ta ekstremadamente haltu i tin di wòrdu bahá. Hopi di e mortonan den tráfiko na Kòrsou ta relatá na uso di alkohòl.


text:
Diasabra anochi algo pasa di 9’or, Polis a wordo informa cu un accidente serio lo a caba di sosode na Sero Blanco.
E lugar exacto tabata e crusada conoci den Sero Blanco cu ta sigui pa Tanki Leendert.
Na yegada Polis a topa cu dos auto color preto, uno tabata un Nissan March y e otro un Suzuki Swift ambos ta right hand drive. Por a mira cu e Nissan March a keda pega riba un cura di cas situa riba e crusada. Den e Swift tabatin mucha.
Polis di Trafico y tambe ambulance a presenta n’e sitio. Falta di preferencia tabata e factor principal den e accidente aki. Paramediconan a atende cu e persona herida.


text:
Driftmento di dos Altezza a conduci na detencion di tres persona y den un di e autonan polis a bin topa cu tres criatura.
Seroe Blanco/Paradera: Diamars, algo pasa di 6’or di mainta, na altura di Sividivi un patruya di polis ta scucha auto ta drift y ta haya holor di tire kima. Mesora e patruya ta cuminsa bay direccion di e rotonde Seroe Blanco y ta mira dos Altezza cu lo a caba di drift saliendo for di Citgo Seroe Blanco cu velocidad hopi halto, bayendo direccion di Paradera.
Dilanti Morning Supermarket polis ta logra para e dos autonan
Mesora e patruya ta sigui nan tras y ta manda pidi refuerso, na altura di Morning Supermarket e patruya ta logra para e dos autonan, eynan mas patruya ta yega pa yuda e patruya atende cu e ocupantenan. Tabata ta trata di dos Altezza un blanco numera 45846, cu su papelnan no tabata na ordo y e otro ta un Altezza preto numera A12604.
Tres detencion a cay
E ocupantenan den e Altezza blanco a keda trankil y a cumpli cu loke polis a bisanan, pero e ocupantenan di e Altezza preto si a insulta polis verbalmente y mesora detencionnan a cuminsa cay. E prome detencion tabata di e chauffeur di e Altezza preto cu aparentemente tabata bou influencia, despues e ocupante masculino cu kier a lanta cu polis. E ultimo cu a keda deteni tabata un dama cu tambe tabata den e Altezza preto, ela keda deteni pa motibo cu e no a respeta ordo di polis, e tabata hostina y a insulta e agentenan policial hopi mahos.
Tres criatura den e auto
Den e Altezza preto tabata tin 3 mucha chikito y un otro dama mas, e dama aki no a keda deteni pero a wordo permiti pa yama un miembro di famia pa bin busca nan.
E Altezza preto tabata core riba un spare tire, patras na e banda drechi, e sparetirenan aki ta pa djes core bay un destino y no pa core rond y mas pio pa drift of core cu velocidad halto. E chauffeur di e Alezza preto no solamente tabata trece su bida den peliger, pero tambe bida di 4 adulto y 3 mucha y mas pio drift cerca di un gasstation.
Riba instruccion di fiscal a laga confisca tur dos auto
E agentenan policial riba instruccion di fiscal a laga confisca e dos Altezzanan aki y polis a detene dos homber y un dama, nan a wordo transporta cu transportwagen di polis pa warda di polis. E dos ocupantenan di e Altezza blanco no a keda deteni, mirando cu nan a keda trankil y a sigi instruccion di polis, pero nan auto si a keda confisca y nan a cana bay direccion di nan cas.


text:
Despues cu D.O.W. a ricibi e yabi, e representante di D.O.W. a entrega esaki na John Hosgson di SOGA, kende a pase pa Omar Harms, kende ta e persona encarga cu e tur e edificionan di MFA.
Pa mas o menos aki dos siman MFA Savaneta lo ta bay ta completamente operacional.
Loke a hala atencion tabata, cu esnan presente na e entrega di e yabi a keda warda pa basta rato riba Prome Minister Mike Eman, pero lamentabelmente e no a presenta y ni a manda un otro Ministro of miembro di parlamento como su representante. Sigur como cu e proyectonan di MFA ta un di e logronan grandi di e Gabinete Mike Eman II.


text:
KRALENDIJK – E buki “Bo Promesa Mi Orashon” ta bai tokante siña vense miedu, duna i risibí bendishon, evitá di kai den trampa, biba un bida sigur, aseptá i balorá, un bida abundante, un bida felis i ku goso, sa kon Dios ta guia bo. Djaluna den oranan di mainta señora Priscilla Krolis kende ta outor di e buki personalmente a entregá gezaghebber e buki. Señora Krolis a informá gezaghebber Rijna kon el a bin na e idea pa skirbi i publiká e buki.
Priscilla ta un “mental healthlife coach” kristian, hurista asistente i dosente.
E buki “Bo Promesa Mi Orashon” ta ofresé algun hèrmènt práktiko pa un hende por logra deskubrí e propósito pa kua Dios a trah’é i biba segun esaki.
Gezaghèber Rijna na nòmber di gobièrnu di Boneiru a felisitá señora Krolis ku su buki i a deseá señora Krolis éksito pa futuro.
BUKI “BO PROMESA MI ORASHON” ENTREGÁ NA GEZAGHEBBER EDISON RIJNA
KRALENDIJK – E buki “Bo Promesa Mi Orashon” ta bai tokante siña vense miedu, duna i risibí bendishon, evitá di kai den trampa, biba un bida sigur, aseptá i balorá, un bida abundante, un bida felis i ku goso, sa kon Dios ta guia bo. Djaluna den oranan di mainta señora Priscilla Krolis kende ta outor di e buki personalmente a entregá gezaghebber e buki. Señora Krolis a informá gezaghebber Rijna kon el a bin na e idea pa skirbi i publiká e buki.


text:
Oranjestad: Diaranson den oranan di marduga, durante cu polis tabata patruyando, den Hubadastraat nan ta bin topa cu un Toyota Tercel blanco, mal staciona, gestart y tabata mustra cu por ta procedente di ladronicia.
Mesora nan a baha bay controla e auto y a bin ripara cu e bentananan tabata habri y e switch di e auto tabata destrui, enberdad por ta trata di un auto procedente di ladronicia.
Polis a nota cu no tabata tin niun hende cerca di e auto tampoco y pesey polis a dicidi di confisca e auto aki y a transporte cu takelwagen pa Warda di polis na Balashi pa mas investigacion.


text:
KRALENDIJK—Ayera 5’or di atardi lider di frakshon di partido demokrat Clark Abraham a tene un enkuentro ku prensa unda a informá riba algun tópiko. Durante e atardi tabata sinta na mesa, Rolanda Hellburg – Makaai, Michael Pieters i e lider di partido kòrá.
Abraham tabata e persona kende a papia e atardi i Pieters i Hellburg solamente a reakshoná riba loke Abraham tabata papia.
Abraham:”Komo
frakshon nos ta bai informá ku regularidat. Awe nos ta papia riba algun punto
entre otro di mínimo sosial, maneho finansiero di nos isla, funshonamentu di
konseho insular, “Bestuursakkoord” i poder di nos isla
struktura demokrátiko.
Loke mi ta bai trese na mesa awor ta algun di e kosnan ku nos ta bai hasi pregunta durante reunion di konseho insular aki ratu relashoná ku asuntu di mínimo sosial. Ta bai atendé esaki, sinembargo no tin kosnan konkreto pa atendé. Nos di frakshon di demokrat no a tende unda Boneiru ta para. Nos a tuma nota ku diputado a topa ku staatssecretarissen Van Ark, i nan a papia, sinembargo no a bisa kiko nan a papia. E diferensia di 400 dòler ta un diferensia inmenso. E plan di 1340 dòler pa luna a keda rechasá pa e miembronan di eilandsraad. 945 dòler ta loke nan ke pa e mínimo sosial ta? Pues awe nochi ta atendé esaki. E 945 dòler no ta aseptabel,” Clark a menshoná. El a sigui bisa:”1340 dòler ta loke ta bon pa e persona den nos komunidat por hiba un biba bon. Ta di lamentá kon e asuntu aki a kana. Tur kombersashon ku diputado a atendé ku Hulanda, no a atendé ku miembronan di konseho insular. Pueblo ta esun ku ta bai sufri di e kos aki.
Nos gobièrnu a entrega pa staatssecretarissen Van Ark, pa e disidí kuantu ta stipulá e mínimo sosial di 945 doler,”Abraham a menshoná. Asina el a repasá diferente punto mas relashoná ku asuntu di mínimo sosial.
Funshonamentu di konseho insular no ta funshoná manera mester ta. No ta informá korektamente manera mester ta, el a bisa.
Rolanda Hellburg – Makaai a papia i el a bisa ku ta hopi importante pa trata esaki. 945 dòler pa un kas di famia, nan no por sobrebibí. Nos deseo ta pa logra algu awe durante reunion di konseho insular,” el a komentá riba loke Clark a elaborá.
Abraham a kontinuá tokante maneho finansiero. “Esaki ta dudoso kon ta atendé kuné. Kada bes ta presentá algu diferente. E asuntu di “touwboot” ta keda straño i nos ta bai buska mas informashon pa por trese un klaridat den esaki. Ta notabel ku no ta mira tur miembro di prensa, pa nan ta na altura kiko ta pasando momentu ku tin reunion públiko. Pues mi no sa si nan ta na altura di tur loke ta keda menshoná durante reunion. A trata 48 mion dòler den 45 minüt. Tabatin 7.5 mion pa usa den proyekto, sinembargo no a informá niun hende den esaki,” Abraham a menshoná.
Rolanda Hellburg a remarka i a bisa:”E gobièrnu aktual ta bisa e tin nos grandi nan na pechu. 7.5 mion tabata disponibel pa por a yuda entre otro nos grandinan, tampoko a inbertí den deporte. Si gobièrnu ta bisa nan ta kere den nos hóbennan, unda e yudansa a keda?,”Hellburg a puntra.
Michael Pieters ta reakshoná:
TERENO TA KEDA BENDÉ PA 100.000 DÒLER, 17 MINÜT DESPUES TA BENDE PA 130 MIL DÒLER
Michael Pieters ta reakshoná:”Nos ta para riba nos puntonan. Ta nos deber pa nos trese dilanti loke ta sosodé inkorekto durante reunion di konseho insular. Nos ta riba nos puntonan. A risibí un kantidat di dokumentu di formashon den pitu, i asina nos no por repasá tur kos pa por a duna un bon reakshon durante e reunion. E asuntu di tereno ta un káos. Nan no ta papia di programa di gobernashon. Otro kos ku ta sosodé tokante tereno, ta bende tereno i poko despues ta bolbe bende esaki. Nos tin prueba di e diferente kosnan inkorekto ku ta sosodé. Tereno ta keda bendé pa 100.000 dòler, 17 minüt despues ta bende pa 130 mil dòler. Esaki i mas,”Pieters a remarka. El a sigui bisa:”Frakshon di demokrat ta wak bienestar di pueblo. Nos no ta ferfelu, sinembargo skerpi pa nos komunidat. Nos por ta e mucha di mas malamucha den BC, sinembargo nos ta wak bienestar di e pueblo,”Pieters a menshoná.
Clark a sigui i a bisa:”Tin un lista di espera di tereno. Ta duna esun ku ya tin tereno mas tereno, i esun ku no tin, ta keda sin haña. Ora demokrat pidi informashon ta dura eternidat pa un kontesta. Despues ku nos bolbe pone preshon pa tende algu, ta bisa demokrat ta hasi ferfelu. Ta parse na Boneiru, kròm a bira règt i règt a bira kròm. Manera nos di partido reklamá loke nos tin derecho, nos ta tende ku nos ta ferfelu,”Abraham a menshoná.
Hellburg a reakshoná i bisa ku nan tres ku ta sinta na mesa ta komuniká bon i semper ta bishita tur reunion di konseho insular. “No ta Clark so ta konsistí pa partido Demokrat. Nos tur ta Demokrat i huntu nos ta tuma desishon,”Hellburg a finalisá bisando.
Despues a papia Pieters i el a bisa:”Demokrat tei pa pueblo di Boneriano. Nos tres ta traha huntu na bienestar di pueblo.”
Abraham a konta kiko ta sosodé den reunion konseho insular relashoná riba loke a sosodé resientemente ku a yega na diskushon. “Ta parse ku nos ta ferfelu, pasobra nos ke informashon durante reunion di konseho insular. Esun ku no gusta Clark “so be it”. Yamami kiko ku bo ke. Si no tin korem, no por habri reunion. 3 hende di 9 ku a firmá 3 ta presente, i ta Clark ta ferfelu, esaki no ta aseptabel,” el a finalisá ayera atardi bisando.


text: KRALENDIJK – Djarason mainta algu promé ku 10’or a tuma lugá un aksidente di tráfiko riba kaya gobernador N. Debrot. E aksidente tabata entre un trùk i un bròmer. Kousa di e aksidente tabata velosidat haltu kaminda shofùr di e bròmer no a tuma nota ku algun meter mas leu a pone bòrchi i bari nan kòrá ku blanku riba kaminda pa baha velosidat di outomobilistanan pa asina por hasi sierto trabounan. Un trùk a bai lora riba kaminda, nèt na momentu ku e bròmer tabata aserkando for di Playa direkshon Hato ku velosidat haltu segun testigunan. E hòmber riba e bròmer ku hèlm bistí a lastra un brek basta largu i purba evitá e aksidente pero a bai klap den banda di e trùk. E hòmber a keda heridá i a wòrdu transportá ku ambulans pa hòspital pa tratamentu médiko mas avansá. Outoridatnan a papia ku esnan ku ta hasi trabounan riba kaya pa pone bòrchi mas visibel pa asina usuarionan di tráfiko por tuma nota na tempu ku tin trabounan tumando lugá i a sera e kaya kompletu pa seguridat di e trahadónan tambe. CRS i polis di tráfiko a keda enkargá ku e aksidente.


text:
Manera Bon Dia Aruba a bisa ayera, Sulmara Subsea hunto cu XOCEAN a haci un sondeo grandi di fondo di lama rond di Aruba. Ta trata di un analisis cu a haci riba peticion di SeaDrill, un compania petrolero basa na Houston y Bermuda. E investigacion riba fondo di lama a bay te na un profundidad di 70 meter di awa y e espacio tabata di 26 kilometer cuadra. A uza un USV, cu ta para pa Unmanned Surface vessel, e tipo XO-450.
E forma con e submarino ta traha ta pa medio di multiple rayonan di resolucion halto. E obhetivo ta pa identifica cualkier particularidad di e fondo di lama y asina clasifica si e ta adecuado pa instalacion sigur pa luganan pa mara boto of otro construccion marino.
E trabou di SeaDrill ta basa riba un encargo di Directie Scheepsvaart , pa asina determina e miho areanan unda por ancra e plataformanan petrolero a termino largo. E parkeo aki ta conoci como ‘coldstacking.’ Kier percura cu tin espacio, particularmente den un forma sigur y sostenibel, pa laga e plataformanan di bora petroleo, of asina yama, Rigs, keda den nos awanan teritorial. E plataformanan aki, debi na e mercado petrolero actual, no tin hopi trabou. Y ta den buskeda di zonanan cu ta brinda siguridad fisico.
E awanan di Aruba ta crea e oportunidad ey. No solamente tin stabilidad politico na Aruba, pero nos condicion climatico tambe ta contribui cu e plataformanan aki ta core menos risico cu cualkier otro caminda. E hecho cu ta pafo di e ruta di horcan tambe ta un beneficio.
Los cu e plataformanan aki ta paga Aruba pa haci uzo di nos teritorio, tambe nan personal ta haci uzo di infrastructura di Aruba y ta contribui na economia di Aruba.
FUENTE: Con información de bondia.com


text:
Gerick Croes (MEP) Presupuesto di husticia 2015 no ta refleha un cambio den maneho!Posted: May 2, 2015 in Johnny Habibe
Manera anticipa den e comunicado anterior e ta importante pa tira un bista den cada presupuesto individual pa pueblo por haya un idea con su placa ta wordo gasta. Den e comunicado aki nos lo enfoca den corto riba e analisis di cifra cual a base di esaki bo por forma un opinion general di e maneho di husticia actual.
Pa 2015 e presupuesto di ministerio di husticia ta ilustra un gasto total di 188.536.300 miyon florin cual ta representa aproximadamente 14.1% for di e total di gastonan di pais Aruba (presupuesto total ta 1.336 biyon). Ora di compara e suma cu e presupuesto di 2014 bo ta constata cu tin un reduccion di 9.4 miyon den su presupuesto cu ta ekivalente na 4.75%. Pregunta cu ta surgi ta den kiko bo ta bai corta? Cual gastonan a conoce un aumento? akinan ta na unda cu mester evalua si esakinan tin balor agrega. Ademas Mester fiha prioridad y tuma bou consideracion prome den kiko precies bo ta corta.
Den algún departamentonan manera cuerpo policial, inmigración y kia a reduci nan presupuesto cu 1.6 miyon, 1 miyon y 2.6 miyon. Notabel ta cu e reducción den e departamentonan aki caba ta representa 5.2 miyon cu ta mas cu e mitar di e reducción den total ministerio. Netamente e departamentonan aki mester a haya mas fondo aloca. Manera ta conoci ultimo tempo e departamentonan aki ta onderbezet y esaki ta hasi cu no por funciona optimal corda pa garantisa seguridad pa comunidad di Aruba. E reduccion den e presupuesto pa polis cu 1.6 miyon ta den tur sentido cuestionabel y inaceptabel siendo cu ta bisto cu e desaroyonan riba tereno husticial a bai mas atras y Aruba ta insigur! Den e caso specifico di Kia a corta alrededor di 1.9 miyon den overtime. Na promer instante bo lo por pensa cu esaki ta algo bon na otro banda e ta bira cuestionabel pasobra bo tin menos cuidador di preso na e instituto cual lógicamente tin su riesgonan. Remarcabel ta e hecho cu e nota di cambio presenta enbes di tawatin ahustenan na beneficio di husticia a hasi recortenan adicional den departamentonan.
Sin cu mester bai den mas den detayes ta importante pa pone enfasis riba seguridad en general. Djis purba contesta e preguntanan aki: “bo ta sintibo safe? bo barionan ta sigur?” Ultimo tempo tin un avalancha di actonan criminal di tur tipo ta tumando lugar. Enbes cu esakinan a mustra un caida e sucedidonan diario ta demostra lo contrario. Netamente esaki a pone cu oposicion pone hopi enfasis riba insiguridad riba nos pais durante tratamento presupuesto di husticia 2015.


text:
ORANJESTAD, Aruba –20 september 2021: For di cuminsamento di juli 2021 cu e variante Delta a haci su entrada na Aruba, hopi lihe e variante aki a causa preocupacion ora ela plama causando un brote grandi di casonan di COVID-19.
E variante Delta a wordo categorisa como un variante mas contagioso compara cu otro variantenan y esaki nos por a experencia tambe na Aruba ora di haci comparacion cu e brotenan anterior di COVID-19.
Te cu dia 12 di september 2021, nos tin na Aruba un total di 70.105 (75%) asegurado di AZV riba 12 aña cu si a vacuna y 23.668 (25%) asegurado di AZV cu no a vacuna.
E informacion aki ta hopi importante pa analisa: di e 70.105 (75%) cu si a vacuna, 8 persona a fayece relaciona cu COVID; y di 23.668 (25%) cu no a vacuna, 39 persona a fayece for di cuminsamento di juli te cu dia 12 di september.
Si nos recapitula tur data for di 1 juli 2021 te cu 12 di september 2021, nos por conclui cu pa cada 10.000 cuidadano cu no a vacuna, 16 a fayece relaciona cu COVID-19; y pa cada 10.000 cuidadano cu si a vacuna, 1 persona a fayece relaciona cu COVID.
E analisis aki ta basa riba cifranan di asegurado di AZV. Motibo cu ta uza cifranan di AZV pa e analisis aki ta pa motibo cu e cifranan registra ta logra un analisis cu un resultado real y confiabel. E cifranan aki no ta inclui hende indocumenta of studiante di afo cu a vacuna of cu por vacuna ya cu aki no tin exactitud y e medicion lo bira un calculacion proyecta.
Pa medio di analisis continuo, DVG ta sigui evalua y dirigi su maneho di vacunacion cu ta demostrando di ta hopi efectivo den scapa bida di nos cuidadanonan.


text:
ORANJESTAD – Den cuadro di e termino nobo di Gabinete Wever-Croes 2 dialuna atardi Minister di Turismo sr. Dangui Oduber a reuni cu e CEO di APA sr. Marc Figaroa. Esaki ta pa cuminsa mesora cu trabounan pa sigui recuperacion di nos Turismo y comparti e maneho y vision caminda cu e minister kier mira APA den siguente 4 añanan di gobernacion. Minister Oduber a duna di conoce cu Aruba Ports Authority ta un di e entidadnan cu tin e potencial di mas grandi pa locual ta desaroyo economico di nos pais.
Ta hopi importante pa menciona cu APA ta encarga cu e proyecto di “Port City” cu tin un inversion di 500 miyon dollar cu ta wordo financia pa sector priva. E mandatario a sigui bisa cu e proyecto di “Port City’ ta un proyecto cu den Gabinete Wever-Croes 1 a traha extensamente iba dje caminda a reuni cu diferente “stakeholders”, a reuni tambe cu e comision fijo di turismo di Parlamento y a presenta e proyecto na comunidad y gremionan. E proyecto aki sigur lo bay crea oportunidadnan nobo, lo bay crea cuponan di trabou y lo bay trece mas placa pa e caha di Gobierno.
Pesey minister Dangui Oduber ta convenci cu e proyecto aki lo bira e proyecto pa futuro di pais Aruba. pa es motibo e proyecto aki tin e prioridad serca e mandatario pa e wordo ehecuta y cuminsa mesora. Minister Oduber ta contento cu gerencia di APA cu ministerio di turismo ta riba e mesun liña di pensamento. E mandatario a sigui bisa cu ainda falta cooperacion for di ministerio di infrastructura den e caso aki DIP tin algun trabou aina cu mester wordo haci. E mandatario ta confia cu minister engarga cu infrastuctura cu ta nos Prome Minister lo duna tur cooperacion necesario pa e proyecto aki wordo ehecuta. Minister Oduber e bisa cu pa e ultimo añanan e cooperacion entre DIP y ministerio di turismo no a cana manera mester ta pero e ta sigur cu e Gobernacion aki si cos nan lo cana bon.
Otro aspecto cu tambe ta importante pa APA ta e cantiad di bishitantenan cu Aruba ta ricibi for di barco crusero. Esaki ta forma un parti instrumental di nos turismo, turismo crusero ta genera entrada pa APA como tambe pa e taxistanan, tour operators, restaurantnan y tiendanan. E mandataio a splica cu turismo crusero tin un impacto grandi riba nos economia y den cuadro di esaki e mandatario kier mira e cifranan yega na e nivel di aña 2019.
Banda di esaki a discuti oportunidadnan nobo, esaki riba e tereno di APA na e waf di Barcadera. Aki lo bay diversifica nos economia door di haci esaki un centro di distribuimento. Segun e mandatario ya caba a hiba discucion riba esaki, awor den e periodo nobo di gobernacion lo bay dedica mas tempo riba esaki. Tambe e mandatario a menciona cu tin servicio maritimo cu por wordo haci riba e terenonan di APA. Minister Oduber ta mira APA cu un potencial enorme, e ta instrumental pa tur e desaroyonan economico cu ta na caminda.
E reunion aki tawata uno fructifero y a palabra cu den e proximo simannan APA lo bay presenta pa prome biaha den historia un masterplan y esaki ta den bon cooperacion cu ministerio di turismo. Minister Dangui Oduber ta hopi satisfecho CEO di APA a menciona cu tin un masterplan. Asina cu APA ta cla pa presenta esaki na Board di APA conhuntamente cu ministerio por percura pa ehecucion di e masterplan. Minister ta sigura cu APA tin un futuro briyante y su persona ta contento cu e relacion di trabou y ta satisfecho con APA ta wordo maneha.


text: Diadomingo den oranan tempran di mainta a drenta informe di un caso di kiebro y ladronicia na Dufry den Caya G.F. “Betico” Croes, mesora a dirigi patruyanan na e sitio. Na yegada di e patruya a bin compornde cu un man di jack di auto ladronnan a kibra forza e rolluik di Dufry destrui e porta di glas di dilanti y a drenta horta varios botter di perfume y despues a core bay. E gerente di e negoshi a bini y via camara di seguridad nan a keda di bay averigua ta kende a comete e kiebro y ladronicia aki.


text:
Ta finansiá Gabinete di Gobernador ku fondonan di Reino. P’esei mes tin den e presupuesto di Reino un kapítulo apart dediká na Gabinete, kaminda ta registrá tur su entrada- i gastunan. E Minister di Relashonnan Interior i di Relashonnan di den Reino (BZK), esaki tambe ta e kaso ku e Kolegio Superior di Estado ta, a base di e echo aki, responsabel pa atministrashon di e presupuesto i tambe pa eksplotashon di e Gabinete. Den kuadro di e relashon di atministrashon akí, Gabinete por hasi un apelashon di sosten, na Ministerio di Relashonnan Interior.
Gabinete no ta kai herákikamente bou di un di e ministerionan di Hulanda òf di Kòrsou. Direktor i kolaboradornan di Gabinete di Gobernador ta solamente responsabel den ehekushon di nan funshon na Gobernador. E Minister di Relashonnan Interior i di Relashonnan di den Reino no tin ningun enbolbimentu pa lo ke ta trata kontenido di trabou di Gabinete.
A duna forma mas detayá na e relashon di atministrashon akí pa medio di e “Besluit financiën en personeel Kabinetten van de Gouverneurs”. Direktor di Gabinete ta raportá enkuanto asuntunan di atministrashon na Sekretario-General di Ministerio di BZK.


text:
Fundacion Parke Nacional Aruba (FPNA) ta orguyoso pa organisa e prome curso pa monitor rif di coral e siman aki, hunto cu facilitadornan – biologonan marino Tadzio Bervoets di Dutch Caribbean Nature Alliance (DCNA) y Roxanne-Liana Francisca di STINAPA Boneiro. Cursistanan cu ta participa ta representantenan di FPNA, JADS, ScubbleBubbles, Caribbean Lionfish Alliance (CLA), Aquawindies y Directie Natuur & Milieu (DNM).
Durante e curso di cuatro dia e cursistanan – tur divers certifica – lo wordo entrena pa colecta data siguiendo standardnan y practica pa monitor rifnan di coral di Global Coral Reef Monitoring Network (GCRMN) y di Atlantic and Gulf Rapid Reef Assessment (AGRRA). Banda di wordo entrena den e criteria pa monitor, tecnica y protocol, cursistanan lo wordo entrena tambe pa indentifica pisca, coral, invertebrato, alga, malesa di coral, y especienan invasivo – cu ta crucial pa monitor e bida di e rifnan di coral.
Rif di coral ta un ecosistema cu posibelmente tin e biodiversidad mas halto compara cu cualkier otro ecosistema na mundo. Banda di ta increibelmente bunita, varia, y ta anfitrion di un variedad asombroso di bida marino, rif di coral ta esencial pa e economia di Aruba. Rif di coral ta proteha nos costa di mal tempo y ta un zona di cria y hogar pa diferente especie di importancia vital pa pesca. Rif di coral y su piscanan unico ta provedor di Aruba su playanan bunita di santo blanco cu turista di tur parti di mundo ta bin disfruta. Sinembargo, rif di coral y su habitantenan ta wordo menasa pa desaroyonan na costa, recreacion marino y na costa, actividanan maritimo, y polucion di tera, aire y lama, y otro impactonan.
FPNA su Marine Park Manager interino Sietske van der Wal ta entusiasma pa porfin por cuminsa colecta data na un manera mas structural. “FPNA ta maneha cuatro Area Marino Protehi cu colectivamente ta wordo yama Parke Marino Aruba. Nos ta e unico pais den Reino cu no ta structuralmente monitor e bida di e rifnan di coral ainda y cu e curso aki nos ta haya e habilidad pa haci esaki nos mes.”
Despues di e curso aki, FPNA – hunto cu e aliadonan – lo inspecciona e rifnan di coral cada dos aña na ubicacionan representativo y asina por determina e estado di Aruba su rifnan, compara data despues di tempo y adapta maneho respectivamente. Data lo wordo comparti cu entre otro DCNA y GCRMN pa por sigui tendencianan na nivel nacional, den Reino y regional. E data colecta durante e inspeccionan lo wordo incorpora den e maneho di Parke Marino Aruba.
FPNA ta aprecia y ta agradecido na tur e facilitadornan y participantenan pa nan sosten pa hasi e curso aki posibel y uno exitoso – sea den forma financiero, di equipo y transporte, of dor di dedica tempo y esfuerso.
24ora: https://fb.watch/5itHHQyI9c/